title: Padomes Lēmums (2000. gada 16. jūnijs) par procedūru, kas attiecas uz atkāpēm no izcelsmes noteikumiem, kas izklāstīti ĀKK un EK partnerattiecību nolīguma 1. protokolā

text:
Svarīgs juridisks paziņojums

|

32000D0399

Oficiālais Vēstnesis L 151 , 24/06/2000 Lpp. 0016 - 0017

		Padomes Lēmums(2000. gada 16. jūnijs)par procedūru, kas attiecas uz atkāpēm no izcelsmes noteikumiem, kas izklāstīti ĀKK un EK partnerattiecību nolīguma 1. protokolā(2000/399/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 133. pantu,ņemot vērā Komisijas priekšlikumu,tā kā:(1) Ceturtās ĀKK un EK konvencijas termiņš beidzās 2000. gada 29. februārī.(2) Jaunais ĀKK un EK partnerattiecību nolīgums minētajā dienā nevarēja stāties spēkā.(3) ĀKK un EK vēstnieku komitejas 2000. gada 28. februāra 3. pants Lēmumam Nr. 1/2000 par pārejas posma pasākumiem, kas ir spēkā no 2000. gada 1. marta [1], paredz, ka ĀKK un EK partnerattiecību nolīguma tirdzniecības noteikumi, tostarp 1. protokols par jēdziena "noteiktas izcelsmes produkti" definīciju un konvencijas administratīvās sadarbības metodes, ir piemērojamas no 2000. gada 1. marta.(4) Minētā protokola 38. panta 9. punkts paredz, ka ĀKK valstu pieprasījumu atkāpties no tā paša protokola izcelsmes noteikumiem uzskata par apstiprinātu, ja Kopiena 75 darbdienu laikā no pieprasījuma saņemšanas neinformē ĀKK valstis par savu nostāju attiecībā uz pieprasījumu, ko saņēmis ĀKK un EK Muitas sadarbības komitejas, kas izveidota ar 1. protokola 37. pantu, EK priekšsēdētāja vietnieks.(5) Tādēļ ir nepieciešams pieņemt procedūru, kas nodrošina, ka Kopienas nostāju var pieņemt un darīt zināmu ĀKK valstīm 75 darbdienu laikā.(6) Pasākumi šā lēmuma īstenošanai ir jāpieņem saskaņā ar Padomes 1999. gada 28. jūnija Lēmumu 1999/468/EK, ar ko nosaka Komisijai piešķirto izpildes pilnvaru īstenošanas procedūras [2].(7) Pēc ĀKK valstu pieprasījuma atkāpties no Ceturtās ĀKK un EK konvencijas 1. protokolā noteiktajiem izcelsmes noteikumiem Padomes Lēmums 90/523/EEK [3] paredz pilnvaru deleģēšanu Komisijai attiecībā uz Kopienas kopējas nostājas pieņemšanu. Jāparedz līdzīga pilnvaru deleģēšana Komisijai attiecībā uz pieprasījumu atkāpties no ĀKK un EK partnerattiecību nolīguma 1. protokolā noteiktajiem izcelsmes noteikumiem.(8) Padomes Regula (EEK, Euratom) Nr. 1182/71 [4] paredz noteikumus, kas piemērojami periodiem, dienām un termiņiem,IR PIEŅĒMUSI ŠO LĒMUMU.1. pantsKopienas kopējo nostāju attiecībā uz ĀKK valstu uzrādīto pieprasījumu atkāpties no ĀKK un EK partnerattiecību nolīguma 1. protokolā noteiktajiem izcelsmes noteikumiem pieņem Komisija saskaņā ar 2. pantā noteikto procedūru.2. pantsKomisijai palīdz Muitas kodeksa komiteja, kas nodibināta saskaņā ar Padomes 1992. gada 12. oktobra Regulu (EEK) Nr. 2913/92, ar ko izveido Kopienas Muitas kodeksu [5], turpmāk – "Komiteja".Komisijas pārstāvis iesniedz Komitejai kopējās nostājas projektu 25 darbdienu laikā no dienas, kad ĀKK un EK Muitas sadarbības komitejas EK priekšsēdētāja vietnieks saņēmis pieprasījumu par atkāpi. Komiteja atzinumu par projektu sniedz termiņā, ko atkarībā no attiecīgā jautājuma steidzamības noteicis tās priekšsēdētājs. Atzinumu sniedz ar balsu vairākumu, kā Līguma 205. panta 2. punktā noteikts attiecībā uz lēmumiem, kas Padomei jāpieņem pēc Komisijas priekšlikuma. Dalībvalstu pārstāvju balsis vērtē, kā noteikts minētajā pantā. Priekšsēdētājs nebalso.Komisija pieņem kopējo nostāju un nekavējoties nosūta to ĀKK valstīm. Tomēr, ja kopējā nostāja nav saskaņā ar Komitejas atzinumu, Komisija to tūlīt iesniedz Padomei. Šādā gadījumā Komisija atliek nosūtīšanu ĀKK valstīm uz 25 darbdienām no dienas, kad Komisija balso.Padome ar kvalificētu balsu vairākumu var pieņemt atšķirīgu kopējo nostāju laika posmā, kas noteikts trešajā daļā.3. pantsŠā lēmuma vajadzībām darbdienu definīcija ir noteikta Regulā (EEK, Euratom) Nr. 1182/71.4. pantsŠis lēmums stājas spēkā tā publicēšanas dienā Eiropas Kopienu Oficiālajā Vēstnesī.To piemēro līdz 2007. gada 31. decembrim.Luksemburgā, 2000. gada 16. jūnijāPadomes vārdā —priekšsēdētājsL. Capoulas Santos[1] OV L 56, 1.3.2000., 47. lpp.[2] OV L 184, 17.7.1999., 23. lpp.[3] OV L 290, 23.10.1990., 33. lpp.[4] OV L 124, 8.6.1971., 1. lpp.[5] OV L 302, 19.10.1992., 1. lpp.--------------------------------------------------


title: Pieprasījums apspriest Antonio Di Pietro deputāta imunitāti un privilēģijas Eiropas Parlamenta 2009. gada 22. aprīļa lēmums par pieprasījumu apspriest Antonio Di Pietro imunitāti un privilēģijas (2008/2146(IMM))

text:
               8.7.2010

               LV

               Eiropas Savienības Oficiālais Vēstnesis

               CE 184/136

         Trešdiena, 2009. gada 22. aprīļaPieprasījums apspriest Antonio Di Pietro deputāta imunitāti un privilēģijas
   P6_TA(2009)0235
   Eiropas Parlamenta 2009. gada 22. aprīļa lēmums par pieprasījumu apspriest Antonio Di Pietro imunitāti un privilēģijas (2008/2146(IMM))
   2010/C 184 E/30

      Eiropas Parlaments,
   ņemot vērā pieprasījumu apspriest Antonio Di Pietro parlamentāro imunitāti, un kuru Itālijas Republikas kompetentā iestāde iesniedza 2008. gada 15. maijā, un par kuru paziņoja 2008. gada 5. jūnija plenārsēdē,
   pēc Antonio Di Pietro uzklausīšanas saskaņā ar Reglamenta 7. panta 3. punktu,
   ņemot vērā 1965. gada 8. aprīļa Protokola par privilēģijām un imunitāti Eiropas Kopienās 10. pantu, kā arī 1976. gada 20. septembra Akta par Eiropas Parlamenta deputātu ievēlēšanu tiešās vispārējās vēlēšanās 6. panta 2. punktu,
   ņemot vērā Eiropas Kopienu Tiesas 1964. gada 12. maija, 1986. gada 10. jūlija un 2008. gada 21. oktobra spriedumus (1),
   ņemot vērā Itālijas Konstitūcijas 68. panta 1. punktu,
   ņemot vērā Reglamenta 6. panta 1. punktu un 7. panta 13. punktu,
   ņemot vērā Juridiskās komitejas ziņojumu (A6-0197/2009),

               1.

               nolemj neatcelt Antonio Di Pietro imunitāti;

               2.

               uzdod priekšsēdētājam šo lēmumu un atbildīgās komitejas ziņojumu nekavējoties nosūtīt Itālijas Republikas kompetentajām iestādēm.

      (1)  [EKT] Lieta 101/63 Wagner/Fohrmann un Krier (Recueil, 195. lpp.), lieta 149/85 Wybot/Faure u. c. (Recueil, 2391. lpp) un apvienotās lietas C-200/07 un C-201/07 Marra/ De Gregorio unClemente, Krājumā vēl nav publicēts.


title: Padomes (2003. gada 21. janvāra) lēmums, ar ko pārtrauc Kopienas saistības, kuras noteiktas Eiropas Kopienas un Amerikas Savienoto Valstu Nolīguma par savstarpēju atzīšanu nozares pielikumā par elektrisko drošību

text:
Svarīgs juridisks paziņojums

|

32003D0057

Oficiālais Vēstnesis L 023 , 28/01/2003 Lpp. 0024 - 0025

		Padomes lēmums,(2003. gada 21. janvāris),ar ko pārtrauc Kopienas saistības, kuras noteiktas Eiropas Kopienas un Amerikas Savienoto Valstu Nolīguma par savstarpēju atzīšanu nozares pielikumā par elektrisko drošību(2003/57/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 133. pantu saistībā ar 300. panta 2. punkta otro daļu,ņemot vērā Komisijas priekšlikumu,tā kā(1) saskaņā ar Nolīguma par savstarpēju atzīšanu, kas noslēgts starp Eiropas Kopienu un Amerikas Savienotajām Valstīm [1], 16. pantu, še turpmāk "Nolīgums", Puse var pārtraukt saistības saskaņā ar nozaru pielikumu;(2) Amerikas Savienotās Valstis nav pildījušas savas saistības saskaņā ar Nolīgumu, jo īpaši attiecībā uz procedūrām, kas jāievēro, lai atzītu atbilstības novērtēšanas iestādes, kuras izraudzījusies Kopiena;(3) tā rezultātā ir radusies situācija, kad atbilstības novērtēšanas iestādes, ko dalībvalsts iestādes, kas izvēlas atbildīgo iestādi, ir izraudzījušās vai izraudzīsies, nevar tikt novērtētas, uzraudzītas un atzītas kā to paredz Nolīgums;(4) tāpēc Kopiena ir zaudējusi pieeju tirgum attiecībā uz atbilstības novērtēšanu tiem produktiem, kas ir ietverti nozaru pielikumā par elektrisko drošību;(5) uzskata arī, ka Amerikas Savienotās Valstīm nav izdevies saglabāt juridiskās un pārvaldes iestādes, kas spēj īstenot nozaru pielikuma par elektrisko drošību noteikumus, jo īpaši tā kā tas ir saistīts ar darba drošības un veselības aizsardzības pārvaldes paļaušanos uz novērtējumu uz vietas, ko veikušas dalībvalstu atbilstības novērtēšanas iestādes, kuras izraugās atbildīgo iestādi, kas atrodas to teritorijā;(6) saskaņā ar Nolīguma 2. panta trešo teikumu Kopiena un Amerikas Savienotās Valstis ir rīkojušas vairākas apspriedes, kas nav devušas apmierinošu risinājumu;(7) Komisija turpina apspriedes ar Amerikas Savienotām Valstīm saskaņā ar šo Nolīgumu, lai nodrošinātu to, ka nozaru pielikumu par elektrisko drošību var īstenot atbilstīgi šā Nolīguma noteikumiem,IR PIEŅĒMUSI ŠO LĒMUMU.1. pantsAr šo pilnībā pārtrauc Kopienas saistības, kuras noteiktas Eiropas Kopienu un Amerikas Savienoto Valstu Nolīguma par savstarpēju atzīšanu nozares pielikumā par elektrisko drošību.2. pantsPadomes priekšsēdētājs ir pilnvarots norīkot personu, kam piešķirtas pilnvaras Kopienas vārdā, nosūtīt pievienoto dokumentu Amerikas Savienotajām Valstīm.3. pantsVēlākais trīs gadus pēc 2. pantā minētā dokumenta nosūtīšanas datuma Amerikas Savienotajām Valstīm, Komisija iesniedz Padomei ziņojumu par apspriežu situāciju ar Amerikas Savienotajām Valstīm un, vajadzības gadījumā, ierosina Padomes lēmumu, ar ko atceļ šo lēmumu.4. pantsŠis lēmums stājas spēkā publicēšanas dienā Eiropas Kopienu Oficiālajā Vēstnesī.Briselē, 2003. gada 21. janvārīPadomes vārdā —priekšsēdētājsN. Christodoulakis[1] OV L 31, 4.2.1999., 1. lpp.--------------------------------------------------PIELIKUMSEiropas Savienības Padome sveic Amerikas Savienoto Valstu misiju Eiropas Savienībā un paziņo tai, ka Eiropas Savienība saskaņā ar Eiropas Kopienu un Amerikas Savienotajo Valstu Nolīguma par savstarpēju atzīšanu 16. pantu ir nolēmusi pilnībā pārtraukt tās saistības saskaņā ar Nolīguma nozares pielikumu par elektrisko drošību.Kopienas saistību pārtraukšanas iemesls ir tas, ka Amerikas Savienotās Valstis nav pildījušas savas saistības saskaņā ar Nolīgumu, jo īpaši attiecībā uz procedūrām, kas jāievēro, lai atzītu atbilstības novērtēšanas iestādes, kuras izraudzījusies Kopiena. Tā rezultātā ir radusies situācija, ka atbilstības novērtēšanas iestādes, ko dalībvalsts iestādes, kuras ieceļ atbildīgās iestādes, ir izraudzījušās vai izraudzīsies, nevar tikt novērtētas, uzraudzītas un atzītas kā to paredz Nolīgums.Tāpēc Kopiena ir zaudējusi pieeju tirgum attiecībā uz atbilstības novērtēšanu tiem produktiem, kas ir ietverti nozaru pielikumā par elektrisko drošību.Uzskata arī, ka Amerikas Savienotās Valstīm nav izdevies saglabāt juridiskās un pārvaldes iestādes, kas spēj efektīvi īstenot nozaru pielikuma par elektrisko drošību noteikumus, jo īpaši tā kā tas ir saistīts ar darba drošības un veselības aizsardzības pārvaldes paļaušanos uz novērtējumu uz vietas, ko veikušas dalībvalstu atbilstības novērtēšanas iestādes, kuras izraugās atbildīgo iestādi, kas atrodas to teritorijā.Saskaņā ar Nolīguma 2. panta trešo teikumu Kopiena un Amerikas Savienotās Valstis ir rīkojušas vairākas apspriedes, kas nav devušas apmierinošu risinājumu.Kopienas saistību pārtraukšana, kā noteikts iepriekš, stājas spēkā no šā paziņojuma publicēšanas datuma Eiropas Kopienu Oficiālajā Vēstnesī.Eiropas Savienības Padome izmanto šo iespēju atjaunot Amerikas Savienoto Valstu misijai Eiropas Savienībā visdziļākos cieņas apliecinājumus.--------------------------------------------------


title: 2012/570/ES: Eiropas Parlamenta Lēmums ( 2012. gada 10. maijs ) par Eiropas Aviācijas drošības aģentūras 2010. finanšu gada budžeta izpildes apstiprināšanu

text:
               17.10.2012

               LV

               Eiropas Savienības Oficiālais Vēstnesis

               L 286/175

         EIROPAS PARLAMENTA LĒMUMS
   (2012. gada 10. maijs)
   par Eiropas Aviācijas drošības aģentūras 2010. finanšu gada budžeta izpildes apstiprināšanu
   (2012/570/ES)
   EIROPAS PARLAMENTS,

               —

               ņemot vērā Eiropas Aviācijas drošības aģentūras 2010. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Aviācijas drošības aģentūras 2010. finanšu gada pārskatiem, ar Aģentūras atbildēm (1),

               —

               ņemot vērā Padomes 2012. gada 21. februāra ieteikumu (06083/2012 – C7-0051/2012),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes Regulu (EK) Nr. 216/2008 (3) par Eiropas Aviācijas drošības aģentūras izveidi un jo īpaši tās 60. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Transporta un tūrisma komitejas atzinumu (A7-0124/2012),

               1.

               sniedz Eiropas Aviācijas drošības aģentūras izpilddirektoram apstiprinājumu par Aģentūras 2010. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Aviācijas drošības aģentūras izpilddirektoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 366, 15.12.2011., 21. lpp.

      (2)  OV L 248, 16.9.2002., 1. lpp.

      (3)  OV L 79, 19.3.2008., 1. lpp.

      (4)  OV L 357, 31.12.2002., 72. lpp.
   PIELIKUMS

      EIROPAS PARLAMENTA IEPRIEKŠĒJO GADU IETEIKUMI

               Eiropas Aviācijas drošības aģentūra

               2006

               2007

               2008

               2009

               Darbības rezultāti

               Aģentūrai rūpīgi jāpārbauda izdevumu prognožu konsekvence: Aģentūras izdevumu analīzes sistēma uzrādīja, ka izmaksas ir apmēram EUR 48 000 000, savukārt ieņēmumi – aptuveni EUR 35 000 000; nepietiekama plānošana.

               Aģentūrai rūpīgi jāpārbauda, cik konsekventas ir tās izdevumu prognozes, kas apstiprināšanas nolūkā ir jāiesniedz budžeta lēmējiestādei.

                           —

                           Aicina Aģentūru sākt šajā un iepriekšējos gados veikto darbību diahronisku analīzi.

                           —

                           Aicina Aģentūru noteikt SMART mērķus un RACER rādītājus.

                           —

                           Aicina Aģentūru izmantot Ganta diagrammu.

                           —

                           Aicina Aģentūru noteikt SMART mērķus un RACER rādītājus.

                           —

                           Aicina Aģentūru apsvērt iespēju katras pamatdarbības plānošanā izmantot Ganta diagrammu, lai precīzi varētu konstatēt, cik daudz laika katrs darbinieks pavada pie attiecīgā projekta.

                           —

                           Mudina Aģentūru darbības budžetu izpildīt, pamatojoties uz konkrētām darbības jomām, lai darba programmu stingri sasaistītu ar finanšu prognozēm un uzlabotu darbības rezultātu uzraudzību un ziņošanu par tiem.

                           —

                           Aicina Aģentūru tās darbības, kas veiktas gadā, par kuru ir jāsniedz budžeta izpildes apstiprinājums, salīdzināt ar tām darbībām, kas veiktas iepriekšējā finanšu gadā.

               Regula par maksām un atlīdzību

               Nav

               Aģentūrai nevajadzētu iepriekšējo regulējumu par iekasētajām maksām jaukt ar pašreizējo regulējumu.

                           —

                           Aicina Aģentūru ieviest uzraudzības sistēmu saistībā ar sertifikācijas projektiem.

                           —

                           Aicina Aģentūru nākt klajā ar detalizētu plānu, kas nodrošinātu, ka fiksēto gada maksu sistēma nerada ieņēmumus, kas ir daudz augstāki par sniegto pakalpojumu faktiskajām izmaksām.

                           —

                           Aicina Aģentūru pilnveidot sertificēšanas projektu uzraudzības sistēmu, lai nodrošinātu, ka visā projektu īstenošanas laikā iekasētās maksas būtiski neatšķiras no faktiskajām izmaksām.

                           —

                           Aicina Aģentūru 2010. finanšu gada pārskatu vajadzībām precīzi aprēķināt uzkrātos izdevumus, kas saistīti ar valstu aviācijas iestādēm uzticēto sertificēšanas darbību pārvaldību.

               Apropriāciju pārnešana / publiskā iepirkuma jautājumi

               Netika ievērots budžeta veidošanas gada pārskata princips: pārkāpjot finanšu noteikumus, Aģentūra izmantoja no 2005. gada pārnestās diferencētās maksājumu apropriācijas, lai gan tai pietiekamā apmērā bija maksājumu apropriācijas 2006. gadam.

               Pārredzamības jautājumi saistībā ar līgumslēgšanas tiesību piešķiršanas kritērijiem un finanšu novērtēšanas metodi.

                           —

                           Aicina Aģentūru novērst uzņēmuma resursu plānošanas sistēmas trūkumus, kas radušies novēlotas pakalpojumu līguma parakstīšanas dēļ. (Aicina Aģentūru iesniegt Komisijai un Parlamentam reālistiskākas prognozes attiecībā uz nākamajiem gadiem.)

                           —

                           Aicina Komisiju apzināt veidus, kā nodrošināt, lai pilnībā tiktu īstenots uz vajadzībām balstīts skaidras naudas pārvaldības princips, lai nodrošinātu, ka Aģentūras skaidras naudas rezerves ir pēc iespējas mazākas ilgtermiņā.

                           —

                           Aģentūra uz 2010. gadu ir pārnesusi ļoti lielu darbības izdevumiem paredzēto apropriāciju summu (65 % no III sadaļas “Pamatdarbība”; pārnesto saistību apropriāciju apmērs ir 13 %).

                           —

                           Prasa nodrošināt līgumu rūpīgāku un savlaicīgāku pārvaldību un iesniegt Parlamentam un Komisijai reālistiskākas prognozes attiecībā uz nākamo finanšu gadu.

                           —

                           Prasa katra finanšu gada budžetam pievienot pārskatu par neizmantotajām apropriācijām, kas pārnestas no iepriekšējiem finanšu gadiem, norādot iemeslus, kādēļ attiecīgie līdzekļi nav izlietoti, un paskaidrojot, kā un kad tie tiks izmantoti.

               Cilvēkresursi

               Nav

               Aicina Aģentūru uzlabot darbā pieņemšanas un resursu plānošanas sistēmas.

               Aicina Aģentūru uzlabot darbā pieņemšanas un resursu plānošanas sistēmas.

                           —

                           Norāda uz darbinieku atlases procedūru nepilnībām, kas mazina šo procedūru pārredzamību. Revīzijas palāta ir norādījusi, ka atlases komisiju lēmumi netika pienācīgi pamatoti un dokumentēti, jo iepriekš netika noteikti atbilstības kritēriji, kurus piemēro kandidātu uzaicināšanai uz darba interviju vai iekļaušanai rezerves sarakstā, kā arī netika sastādīti protokoli.

                           —

                           Mudina Aģentūru informēt budžeta izpildes apstiprinātājiestādi par to, kādus pasākumus tā ir veikusi, lai šo situāciju novērstu un lai nodrošinātu, ka tās ekspertu un/vai darbinieku atlases procedūras ir pārredzamākas.

               Iekšējā revīzija

               Aģentūra līdz šim nav īstenojusi efektīvu sūdzību pārvaldības sistēmu, kurā varētu iekļaut arī procentus par novēlotiem maksājumiem.

               Nav

               Aicina Aģentūru veikt pasākumus, lai īstenotu 13 (no tiem divi ir apzīmēti kā ļoti svarīgi) no Iekšējā revīzijas dienesta sniegtajiem 28 ieteikumiem, proti, šie ieteikumi attiecas uz budžeta nenoteiktību, riska analīzes trūkumu, novērtēšanas un paaugstināšanas politikas trūkumu, finanšu gadu nodalīšanas procedūru un uz procedūru slēgto iebildumu reģistrēšanai.

               Konstatē, ka Aģentūra ir īstenojusi 20 no 26 ieteikumiem, kurus kopš 2006. gada ir sniedzis IRD.

          ---documentbreak---

               17.10.2012

               LV

               Eiropas Savienības Oficiālais Vēstnesis

               L 286/176

         EIROPAS PARLAMENTA REZOLŪCIJA
   (2012. gada 10. maijs)
   ar konstatējumiem, kas ir neatņemama daļa no lēmuma par Eiropas Aviācijas drošības aģentūras 2010. finanšu gada budžeta izpildes apstiprināšanu
   EIROPAS PARLAMENTS,

               —

               ņemot vērā Eiropas Aviācijas drošības aģentūras 2010. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Aviācijas drošības aģentūras 2010. finanšu gada pārskatiem, ar Aģentūras atbildēm (1),

               —

               ņemot vērā Padomes 2012. gada 21. februāra ieteikumu (06083/2012 – C7-0051/2012),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes Regulu (EK) Nr. 216/2008 (3) par Eiropas Aviācijas drošības aģentūras izveidi un jo īpaši tās 60. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Transporta un tūrisma komitejas atzinumu (A7-0124/2012),

               A.

               tā kā Revīzijas palāta norādīja, ka tā ir guvusi pamatotu pārliecību par to, ka Eiropas Aviācijas drošības aģentūras (Aģentūras) gada pārskati par 2010. finanšu gadu ir ticami un ka pakārtotie darījumi ir likumīgi un pareizi;

               B.

               tā kā 2011. gada 10. maijā Parlaments sniedza Aģentūras izpilddirektoram apstiprinājumu par Aģentūras 2009. finanšu gada budžeta izpildi (5) un lēmumam par budžeta izpildes apstiprināšanu pievienotajā rezolūcijā cita starpā:

                           —

                           mudināja Aģentūru darbības budžetu izpildīt, pamatojoties uz konkrētām darbības jomām, lai darba programmu stingri sasaistītu ar finanšu prognozēm un uzlabotu darbības rezultātu uzraudzību un ziņošanu par tiem,

                           —

                           vērsa uzmanību uz to, ka Aģentūra uz 2010. gadu atkal ir pārnesusi ļoti lielu darbības izdevumiem paredzēto apropriāciju summu,

                           —

                           prasīja katra finanšu gada budžetam pievienot pārskatu par neizlietotajām apropriācijām, kas pārnestas no iepriekšējiem finanšu gadiem, norādot iemeslus, kādēļ attiecīgie līdzekļi nav izlietoti, un paskaidrojot, kā un kad tie tiks izmantoti,

                           —

                           norādīja uz darbinieku atlases procedūru nepilnībām, kas mazina šo procedūru pārredzamību;

               C.

               tā kā Aģentūras finansējumu veido maksas un atlīdzība, kā arī iemaksa no Savienības;

               D.

               tā kā Aģentūras 2010. finanšu gada budžets bija EUR 137 200 000 salīdzinājumā ar 2009. gada budžetu EUR 122 200 000 apmērā, kas ir par 12,27 % vairāk; tā kā Savienības iemaksa Aģentūras 2010. gada budžetā bija EUR 34 197 000 (6), kas salīdzinājumā ar 2009. gadu ir par 0,87 % vairāk,

      Budžeta un finanšu pārvaldība

               1.

               atgādina, ka divas trešdaļas no Aģentūras budžeta veido nozares samaksātās maksas un atlīdzība, vienu trešdaļu – Savienības subsīdija un ka sākotnējā Savienības iemaksa Aģentūras 2010. gada budžetā bija EUR 32 879 000; tomēr norāda, ka šai summai tika pievienoti EUR 1 318 000 no pārpalikuma atgūšanas un līdz ar to Savienības kopējā iemaksa bija EUR 34 197 000;

               2.

               atzīmē, ka laikposmā no 2007. līdz 2010. gadam Aģentūras budžets no EUR 85 200 000 palielinājās līdz EUR 137 200 000, t. i., par 61 %, un personāls no 333 darbiniekiem palielinājās līdz 524;

               3.

               norāda, ka saskaņā ar 3. pantu Komisijas 2007. gada 31. maija Regulā (EK) Nr. 593/2007 par Eiropas Aviācijas drošības aģentūras iekasētām maksām (7) un atlīdzību ieņēmumi no maksām veido piešķirtos ieņēmumus, kurus Aģentūra var pārnest, ja tie nav izmantoti; norāda, ka ieņēmumi no nozares var attiekties vairāk nekā uz vienu finanšu gadu; norāda, ka rezervi, kuru var izmantot turpmākajos gados, koriģē, pamatojoties uz attiecīgā gada budžeta rezultātiem; norāda, ka 2008. gada beigās konstatētā rezerve EUR 29 000 000 apmērā iepriekšējos divos gados ir samazinājusies un 2010. gada beigās tā ir EUR 21 000 000;

               4.

               norāda, iepazīstoties ar Aģentūras 2010. finanšu gada galīgajiem pārskatiem, ka 2010. gadā Aģentūra izmantoja tikai nediferencētās apropriācijas, kā rezultātā saistību apropriāciju apmērs bija vienāds ar maksājumu apropriāciju apmēru; turklāt atzīmē, ka kopējais budžeta izpildes līmenis 2010. gada apropriācijām bija 99,51 %;

               5.

               aicina Aģentūru veikt turpmākus atbilstīgus pasākumus, lai novērstu trūkumus, kas mazina iepirkuma procedūras pārredzamību, kā arī neatbilst pareizas finanšu pārvaldības principam;

      Grāmatvedība

               6.

               secina, iepazīstoties ar galīgajiem gada pārskatiem, ka 2010. gadā Aģentūra ir mainījusi ieņēmumu atzīšanas metodi, no izmaksu aprēķina metodes pārejot uz lineāro aprēķina metodi, kā tas ierosināts EK grāmatvedības noteikumā Nr. 4;

               7.

               konstatē, iepazīstoties ar Aģentūras sniegto informāciju, ka šī metodes maiņa tika veikta, lai precīzāk un pārredzamāk atspoguļotu to, kā tiek pamatoti nopelnītie ieņēmumi, un ņemtu vērā Revīzijas palātas 2009. gada ieteikumu piemērot metodi, kas precīzāk atspoguļo attiecīgajā finanšu gadā norādīto ieņēmumu apmēru;

               8.

               norāda, iepazīstoties ar Aģentūras gada darbības pārskatu, ka uzņēmuma resursu plānošanas sistēma tikusi uzlabota un sistemātiski izmantota visu veidu finanšu darījumiem un finanšu gada slēgšanai;

      Iepirkuma procedūra

               9.

               atzīmē, iepazīstoties ar gada darbības pārskatu, ka 2010. gadā tika rīkotas 23 konkursa procedūras ar augstu līgumcenu, aptverot gan ar pamatdarbību, gan administrēšanu saistītās vajadzības, un ka tika pabeigtas 20 procedūras un parakstīti 29 augstas līgumcenas līgumi, kuru kopējā summa bija apmēram EUR 14 000 000; turklāt norāda, ka saistībā ar zemas līgumcenas iepirkuma procedūrām tika parakstīti 428 līgumi, kuru kopējā summa bija apmēram EUR 1 650 000;

               10.

               jo īpaši norāda, iepazīstoties ar Revīzijas palātas sniegto informāciju, ka divās lielās iepirkuma procedūrās izmantotā novērtēšanas metode liedza finansiāli izdevīgākajiem piedāvājumiem iegūt augstāko cenas vērtējumu; atzīmē, iepazīstoties ar Aģentūras sniegto informāciju, ka šīs divas iepirkuma procedūras attiecas uz:

                           —

                           četru gadu termiņa uzkopšanas pakalpojumu līguma atjaunošanu par kopējo summu EUR 1 000 000,

                           —

                           pamatlīgumu ar maksimālo līguma summu EUR 2 500 000, kura maksimālais termiņš ir četri gadi un kurš attiecas uz mācībām par gaisa kuģu dzinēju sertifikācijas prasībām un standartiem, un līgumslēdzējs, kuram tika piešķirtas līgumslēgšanas tiesības, pieteikumā nav norādījis visas izmaksu pozīcijas;

                     atzīmē – Aģentūra savā atbildē norādījusi, ka nav konstatēta šīs iepirkuma procedūras rezultāta negatīva ietekme un ka tā tomēr ņems vērā Revīzijas palātas apsvērumus un turpmāk centīsies novērst konstatēto risku, īpašu uzmanību pievēršot finanšu novērtēšanas formulām;

      Cilvēkresursi

               11.

               norāda, ka budžeta izpildes apstiprinātājiestāde ir konstatējusi darbinieku atlases procedūru trūkumus, kas mazina šo procedūru pārredzamību; konstatē, iepazīstoties ar Revīzijas palātas sniegto informāciju, ka nav pierādījumu tam, ka pirms pieteikumu izskatīšanas būtu noteikti kritēriji kandidātu uzaicināšanai uz darba interviju vai iekļaušanai rezerves sarakstā; norāda, ka tādējādi varētu būt piesegts nepotisms vai interešu konflikts; prasa darīt visu iespējamo, lai nepieļautu interešu konfliktus; prasa Komisijai panākt, ka aģentūra pienācīgi piemēro Savienības noteikumus; uzsver, cik liela nozīme ir tam, lai publiskā iepirkuma un personāla atlases procedūras būtu pārredzamas;

               12.

               norāda, ka Aģentūra budžeta izpildes apstiprinātājiestādei nesniedza informāciju par darbībām, kas veiktas, lai Aģentūras ekspertu/darbinieku atlases procedūras padarītu pārredzamākas, kā tas tika prasīts 2009. gadā, tomēr secina, ka šis jautājums ticis risināts 2010. gadā pēc tam, kad Revīzijas palāta savā ziņojumā atkārtoti norādīja uz šo problēmu; atkārtoti uzsver – šo trūkumu novēršanai ir vēl jo izšķirošāka nozīme tādēļ, ka Aģentūrai ir tādi darbības mērķi kā izdot sertifikācijas specifikācijas, pieņemt lēmumus par lidojumderīgumu un par sertifikāciju, ar ko apliecina atbilstību vides aizsardzības prasībām, kā arī veikt standartizētas pārbaudes dalībvalstu kompetentajās iestādēs;

               13.

               atzīmē, ka Aģentūra, atbildot Revīzijas palātai, ir norādījusi, ka tā pamatnostādnēs atlases komisijas locekļiem ir noteikusi kritēriju minimumu, kas kandidātiem ir jāizpilda, lai viņus uzaicinātu uz darba interviju (50 %) vai iekļautu rezerves sarakstā (65 %), taču Aģentūra saglabā tiesības lemt par to, kāds ir maksimālais pamatotais to kandidātu skaits, kuri ir jāuzaicina uz darba interviju atbilstīgi viņu saņemtajam vērtējumam;

               14.

               atgādina Aģentūrai, cik svarīgi ir nodrošināt pienācīgu apmācību un kvalifikācijas kritērijus, pēc kuriem pārbaudīt darba grupas un šo grupu vadītājus; aicina Aģentūru veikt konkrētus pasākumus un attiecīgi informēt budžeta izpildes apstiprinātājiestādi;

               15.

               atzīmē, ka no 2009. līdz 2010. gadam Aģentūras darbinieku skaits palielinājās no 509 līdz 578 darbiniekiem, tostarp pagaidu darbinieki un līgumdarbinieki;

      Interešu konflikts

               16.

               norāda, ka Aģentūras tehniskie darbinieki parasti jāpieņem darbā no dalībvalstu aviācijas iestādēm un aviācijas nozares; saprot, ka šiem darbiniekiem jābūt pietiekamai un mūsdienīgai tehniskai pieredzei darbā aviācijas jomā, lai veiktu atbilstību pamatojošo dokumentu tehnisko pārbaudi nolūkā nodrošināt atbilstīgu aviācijas drošības līmeni, kā tas prasīts piemērojamajos Savienības tiesību aktos; tomēr pauž bažas, ka šāda situācija var radīt interešu konfliktus, ja darbinieks, kurš pirms tam ir strādājis pie gaisa kuģa ražotāja, strādā Aģentūrā un pieņem lēmumus par tādu gaisa kuģu sertifikāciju, kuru ražošanas uzņēmumā viņš agrāk strādājis, un, ja šādi gadījumi netiek pamanīti un pienācīgi risināti, var rasties interešu konflikta situācija; tomēr konstatē, ka Aģentūra ir ieviesusi sertificēšanas procedūru, ar ko lēmumu pieņemšanas objektivitāti garantē ar koleģiāliem tehniskajiem novērtējumiem un lēmumu pieņemšanas procesu kopumā; turklāt secina, ka Aģentūra pašlaik ievieš Aģentūras mēroga politiku rīcības kodeksu jomā, ietverot iespējamo interešu konflikta seku konstatēšanu, novēršanu, uzraudzību un risināšanu, un šāda politika palīdzēs Aģentūrai uzlabot interešu konflikta situāciju konstatēšanu un risināšanu tā, lai nevienā brīdī neapdraudētu aviācijas drošību;

               17.

               aicina Aģentūru pienācīgi ņemt vērā savu darbinieku iepriekšējo profesionālo pieredzi, lai novērstu jebkādus interešu konfliktus; uzskata, ka Aģentūras interešu konflikta politikā ir jānosaka, kādā mērā un ar kādiem nosacījumiem Aģentūras darbiniekus var iesaistīt to gaisa kuģu sertificēšanā, kuru ražošanas uzņēmumā viņi strādājuši pirms darba sākšanas Aģentūrā;

               18.

               aicina Aģentūru pieņemt efektīvas procedūras, kas pienācīgi risina iespējamos pārkāpumus saistībā ar interešu konfliktu gadījumiem Aģentūrā; turklāt aicina Aģentūru savā tīmekļa vietnē publicēt tās ekspertu, vadības, valdes locekļu un jebkuru citu sertificēšanas procesā iesaistīto personu interešu deklarācijas un profesionālo pieredzi; norāda, ka Aģentūrai ir jāievēro ESAO pamatnostādnes interešu konfliktu jomā;

               19.

               norādot, ka Aģentūra ir iesaistīta visiem iedzīvotājiem svarīgu lēmumu pieņemšanā, un ņemot vērā Aģentūras nozīmi, ko rada tās ietekme uz nozari, budžeta izpildes apstiprinātājiestāde gaida Īpašo ziņojumu par interešu konflikta situācijām, ko Revīzijas palāta publicēs līdz 2012. gada jūnija beigām, un vēlas apspriest tajā iekļautos konstatējumus un ieteikumus;

      Darbības rezultāti

               20.

               aicina Aģentūru arī turpmāk darbības budžeta līdzekļus sadalīt pēc pašreizējām darbības jomām, tā nodrošinot konkrētu darba programmu precīzu sasaisti ar finanšu prognozēm un turpmāk uzlabojot darbības rezultātu uzraudzību un attiecīgo atskaišu sagatavošanu;

               21.

               aicina Aģentūru attiecīgā gadījumā katras pamatdarbības plānošanā izmantot Ganta diagrammu; uzsver arī, cik būtiski ir, lai Aģentūra, plānojot darbu, noteiktu SMART mērķus un RACER rādītājus, kā tas kopš 2008. gada darīts tās gada darba programmā un gada darbības pārskatā;

      Iekšējā kontrole

               22.

               norāda, iepazīstoties ar gada darbības pārskatu, ka 2010. gadā Aģentūra konsolidēja integrēto pārvaldības sistēmu, ietverot iekšējās kontroles koncepciju, kuras mērķis ir nodrošināt, ka riski tiek pareizi mazināti, lai sekmētu Aģentūras spēju sasniegt darbības, kvalitātes, atbilstības un finanšu mērķus;

               23.

               norāda, ka 2010. gada decembrī Aģentūras integrētā pārvaldības sistēma tika sertificēta, par pamatu ņemot starptautiski atzīto kvalitātes vadības standartu ISO 9001:2008;

      Standartizācijas pārbaužu process

               24.

               aicina Aģentūru turpmāk uzlabot pārbaužu plānošanas un pārbaužu programmu izstrādes dokumentāciju; atgādina Aģentūrai, cik svarīgi ir dokumentēt riska novērtēšanu un izmantotos kritērijus, izstrādājot pārbaužu plānus, lai pamatotu iekšējo lēmumpieņemšanas procesu gadījumos, kad konstatēti būtiski trūkumi, kas skar Savienības pilsoņu drošību;

               25.

               turklāt aicina Aģentūru padziļināti uzlabot tās efektivitāti saistībā ar būtiskākajiem drošības apdraudējumiem un veikt šādus pasākumus:

                           —

                           uzraudzīt datu sniegšanu,

                           —

                           samazināt ziņošanas un īstenošanas termiņus,

                           —

                           dokumentēt lēmumu pieņemšanas procesu, kas notiek starp Aģentūru un Komisiju,

                           —

                           pienācīgi mazināt jebkādu iespējamo interešu konfliktu riskus;

               26.

               turklāt aicina Aģentūru pārbaužu rezultātus, kas dokumentēti kā “Konstatējumi”, klasificēt, uzraudzīt un veikt izpildes pārbaudes; norāda, iepazīstoties ar Aģentūras sniegto informāciju, ka tā ir izstrādājusi operatīvo procedūru šo konstatējumu noteikšanai un paziņošanai Komisijai; tāpēc aicina Aģentūru informēt budžeta izpildes apstiprinātājiestādi par veiktajiem pasākumiem;

      Iekšējā revīzija

               27.

               norāda, ka joprojām nav ņemti vērā vairāki Iekšējā revīzijas dienesta (IRD) ieteikumi, kuri apzīmēti kā ļoti svarīgi, kuru mērķis ir samazināt atliktos riskus un kurus IRD pašlaik pārskata;

               28.

               jo īpaši norāda, ka 2010. gadā IRD revidēja standartizācijas pārbaudes procesu, lai izvērtētu un neatkarīgi apstiprinātu iekšējās kontroles sistēmu saistībā ar standartizācijas pārbaudes procesu Aģentūrā, kura mērķis ir pārraudzīt to, kā dalībvalstu aviācijas iestādes piemēro attiecīgos Savienības noteikumus, un ziņot Komisijai; norāda arī, ka Aģentūra jau ir izstrādājusi koriģējošu rīcības plānu, ko apstiprinājis IRD, un jau sniegusi IRD pierādījumus, pēc kuriem tas var pārbaudīt, vai ir īstenoti šā ziņojuma 25.–27. punktā sniegtie ieteikumi;

               29.

               šajā sakarā aicina Aģentūru turpmāk:

                           —

                           dokumentēt riska novērtējumus atbilstīgi gada pārbaudes programmām un pēc pārbaudes apmeklējuma,

                           —

                           uzlabot uzraudzību un ziņošanu attiecībā uz būtiskiem trūkumiem, kas apdraud drošību,

                           —

                           pēc pārbaužu apmeklējumiem pārraudzīt novērojumus un veikt pēcpasākumus;

               30.

               vērš uzmanību uz iepriekšējos budžeta izpildes apstiprināšanas ziņojumos izteiktajiem ieteikumiem, kas izklāstīti šīs rezolūcijas pielikumā;

               31.

               norāda, ka lēmumam par budžeta izpildes apstiprināšanu ir pievienoti arī horizontāla rakstura konstatējumi, kas iekļauti 2012. gada 10. maija rezolūcijā (8) par aģentūru darbību, finanšu pārvaldību un kontroli.

      (1)  OV C 366, 15.12.2011., 21. lpp.

      (2)  OV L 248, 16.9.2002., 1. lpp.

      (3)  OV L 79, 19.3.2008., 1. lpp.

      (4)  OV L 357, 31.12.2002., 72. lpp.

      (5)  OV L 250, 27.9.2011., 140. lpp.

      (6)  OV L 64, 12.3.2010., 613. lpp.

      (7)  OV L 140, 1.6.2007., 3. lpp.

      (8)  Pieņemtie teksti, P7_TA(2012)0164 (skatīt šā Oficiālā Vēstneša 388. lpp.).


title: Padomes Lēmums (KĀDP) 2016/947 (2016. gada 14. jūnijs), ar ko groza Vienoto rīcību 2008/124/KĀDP par Eiropas Savienības Tiesiskuma misiju Kosovā (Šis nosaukums neskar nostājas par statusu un atbilst ANO DPR 1244 (1999) un Starptautiskās Tiesas atzinumam par Kosovas neatkarības deklarāciju.) (EULEX KOSOVO)

text:
                  15.6.2016

                  LV

                  Eiropas Savienības Oficiālais Vēstnesis

                  L 157/26

            PADOMES LĒMUMS (KĀDP) 2016/947
      (2016. gada 14. jūnijs),
      ar ko groza Vienoto rīcību 2008/124/KĀDP par Eiropas Savienības Tiesiskuma misiju Kosovā (*) (EULEX KOSOVO)
      EIROPAS SAVIENĪBAS PADOME,
      ņemot vērā Līgumu par Eiropas Savienību un jo īpaši tā 28. pantu, 42. panta 4. punktu un 43. panta 2. punktu,
      ņemot vērā Savienības Augstā pārstāvja ārlietās un drošības politikas jautājumos priekšlikumu,
      tā kā:

                  (1)

                  Padome 2008. gada 4. februārī pieņēma Vienoto rīcību 2008/124/KĀDP (1).

                  (2)

                  Padome 2014. gada 12. jūnijā pieņēma Lēmumu 2014/349/KĀDP (2), ar ko grozīja Vienoto rīcību 2008/124/KĀDP un pagarināja to līdz 2016. gada 14. jūnijam.

                  (3)

                  Padome 2015. gada 11. jūnijā pieņēma Lēmumu 2015/901/KĀDP (3), ar ko groza Vienoto rīcību 2008/124/KĀDP, paredzot finanšu atsauces summu laikposmam no 2015. gada 15. jūnija līdz 2016. gada 14. jūnijam.

                  (4)

                  Vienotā rīcība 2008/124/KĀDP būtu jāgroza, lai EULEX Kosovo pilnvaras pagarinātu līdz 2018. gada 14. jūnijam un noteiktu jaunu finanšu atsauces summu izdevumu segšanai laikposmā no 2016. gada 15. jūnija līdz 2017. gada 14. jūnijam.

                  (5)

                  Nekas šajā lēmumā nebūtu jāsaprot kā tāds, kas skar tiesnešu un prokuroru neatkarību un autonomiju.

                  (6)

                  Ņemot vērā EULEX Kosovo darbību īpašās iezīmes, lai atbalstītu dalībvalstī pārceltu tiesvedību, ir piemēroti šajā lēmumā noteikt summu dalībvalstī pārceltas tiesvedības atbalsta segšanai un paredzēt, ka līdzekļi minētās budžeta daļas īstenošanai tiek gūti no dotācijas.

                  (7)

                     EULEX KOSOVO darbība notiks apstākļos, kas var pasliktināties un varētu kavēt Līguma 21. pantā izklāstīto Savienības ārējās darbības mērķu sasniegšanu.

                  (8)

                  Tādēļ Vienotā rīcība 2008/124/KĀDP būtu attiecīgi jāgroza,

            IR PIEŅĒMUSI ŠO LĒMUMU.
      1. pants
      Ar šo Vienoto rīcību 2008/124/KĀDP groza šādi:

                  1)

                  vienotās rīcības 16. pantu groza šādi:

                              a)

                              panta 1. punktam pievieno šādus apakšpunktus:
                              “Finanšu atsauces summa, kas paredzēta EULEX KOSOVO izdevumu segšanai no 2016. gada 15. jūnija līdz 2017. gada 14. jūnijam, ir EUR 63 600 000.
                              No devītajā daļā minētās summas ar EUR 34 500 000 tiek segti EULEX KOSOVO izdevumi tās pilnvaru Kosovā īstenošanai no 2016. gada 15. jūnija līdz 2016. gada 14. decembrim un ar EUR 29 100 000 tiek segts atbalsts dalībvalstī pārceltai tiesvedībai no 2016. gada 15. jūnija līdz 2017. gada 14. jūnijam. Ar pēdējo minēto summu arī ar atpakaļejošu datumu tiek segti izdevumi, ko rada atbalsta sniegšana pārceltai tiesvedībai no 2016. gada 1. aprīļa. Komisija paraksta dotācijas nolīgumu ar sekretāru, kurš darbojas tās kancelejas vārdā, kas atbild par pārceltās tiesvedības administrāciju, attiecībā uz minēto summu. Eiropas Parlamenta un Padomes Regulā (ES, Euratom) Nr. 966/2012 (**) paredzētie noteikumi par dotācijām attiecas uz šo dotācijas nolīgumu.
                              Par finanšu atsauces summu turpmākajam EULEX KOSOVO darbības laikposmam lemj Padome.

                                 (**)  Eiropas Parlamenta un Padomes Regula (ES, Euratom) Nr. 966/2012 (2012. gada 25. oktobris) par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (OV L 298, 26.10.2012., 1. lpp.).”;"

                              b)

                              panta 4. punktu aizstāj ar šādu:
                              “4.   EULEX KOSOVO ir atbildīga par misijas budžeta finansiālo izpildi, izņemot 1. punkta desmitajā daļā minēto summu, kas ir saistīta ar atbalstu dalībvalstī pārceltai tiesvedībai. Šajā nolūkā EULEX KOSOVO paraksta vienošanos ar Komisiju.”;

                  2)

                  vienotās rīcības 20. panta otro daļu aizstāj ar šādu:
                  “Tā zaudē spēku 2018. gada 14. jūnijā. Padome pēc Augstā pārstāvja priekšlikuma un ņemot vērā papildu finansējuma avotus, kā arī citu partneru ieguldījumu, pieņem vajadzīgos lēmumus, lai nodrošinātu, ka EULEX KOSOVO pilnvaras attiecībā uz atbalstu pārceltajai tiesvedībai, kas minēta 3.a pantā, un saistītajiem vajadzīgajiem finanšu līdzekļiem paliek spēkā līdz minētās tiesvedības beigām.”

            2. pants
      Šis lēmums stājas spēkā tā pieņemšanas dienā.

         Luksemburgā, 2016. gada 14. jūnijā

               Padomes vārdā –

               priekšsēdētājs

            A.G. KOENDERS

         (*)  Šis nosaukums neskar nostājas par statusu un atbilst ANO DPR 1244 (1999) un Starptautiskās Tiesas atzinumam par Kosovas neatkarības deklarāciju.

         (1)  Padomes Vienotā rīcība 2008/124/KĀDP (2008. gada 4. februāris) par Eiropas Savienības Tiesiskuma misiju Kosovā, EULEX Kosovo (OV L 42, 16.2.2008., 92. lpp.).

         (2)  Padomes Lēmums 2014/349/KĀDP (2014. gada 12. jūnijs), ar ko groza Vienoto rīcību 2008/124/KĀDP par Eiropas Savienības Tiesiskuma misiju Kosovā, EULEX KOSOVO (OV L 174, 13.6.2014., 42. lpp.).

         (3)  Padomes Lēmums (KĀDP) 2015/901 (2015. gada 11. jūnijs), ar ko groza Vienoto rīcību 2008/124/KĀDP par Eiropas Savienības Tiesiskuma misiju Kosovā, EULEX KOSOVO (OV L 147, 12.6.2015., 21. lpp.).


title: Komisijas Lēmums (1982. gada 16. decembris) par Dienvidāfrikas Republikas un Namībijas to uzņēmumu sarakstu, kas ir apstiprināti svaigas gaļas importēšanai Kopienā

text:
Svarīgs juridisks paziņojums

|

31982D0913

Oficiālais Vēstnesis L 381 , 31/12/1982 Lpp. 0028 - 0029 Speciālizdevums somu valodā: Nodaļa 3 Sējums 15 Lpp. 0220  Speciālizdevums spāņu valodā: Nodaļa 03 Sējums 26 Lpp. 0232  Speciālizdevums zviedru valodā: Nodaļa 3 Sējums 15 Lpp. 0220  Speciālizdevums portugāļu valodā Nodaļa 03 Sējums 26 Lpp. 0232

		Komisijas Lēmums(1982. gada 16. decembris)par Dienvidāfrikas Republikas un Namībijas to uzņēmumu sarakstu, kas ir apstiprināti svaigas gaļas importēšanai Kopienā(82/913/EEK)EIROPAS KOPIENU KOMISIJA,ņemot vērā Eiropas Ekonomikas kopienas dibināšanas līgumu,ņemot vērā Padomes 1972. gada 12. decembra Direktīvu 72/462/EEK par veselības un veterinārās pārbaudes problēmām, ievedot liellopus, cūkas un svaigu gaļu no trešām valstīm [1], un jo īpaši tās 4. panta 1. punktu un 18. panta 1. punkta a) un b) apakšpunktu,tā kā trešo valstu uzņēmumiem nedrīkst atļaut eksportēt svaigu gaļu uz Kopienu, ja vien tie neatbilst vispārējiem un īpašajiem nosacījumiem, kas paredzēti Direktīvā 72/462/EEK;tā kā kompetentās institūcijas saskaņā ar Direktīvas 72/462/EEK 4. panta 3. punktu ir nosūtījušas to uzņēmumu sarakstu, kuriem atļauts eksportēt uz Kopienu;tā kā Kopienas veiktajās pārbaudēs klātienē ir konstatēts, ka higiēnas standarti daudzos no šiem uzņēmumiem ir pietiekami labi un ka tādēļ tos var iekļaut saskaņā ar minētās direktīvas 4. panta 1. punktu izveidotajā to uzņēmumu pirmajā sarakstā, no kuriem atļauts importēt svaigu gaļu;tā kā citi kompetento institūciju ieteiktie uzņēmumi ir atkārtoti jāpārbauda, ņemot vērā papildu informāciju par to higiēnas standartiem un to spēju ātri pielāgoties Kopienas tiesību aktu prasībām;tā kā tikmēr, lai izvairītos no esošo tirdzniecības plūsmu straujas pārtraukšanas, šiem uzņēmumiem var uz laiku atļaut turpināt veikt svaigas gaļas eksportu uz dalībvalstīm, kas ir gatavas to pieņemt;tā kā tādēļ šis lēmums būs jāpārskata un, ja vajadzīgs, jāgroza, ņemot vērā šim nolūkam veiktos pasākumus un uzlabojumus;tā kā ir jāatceras, ka svaigas gaļas importam piemēro arī citus Kopienas veterināros tiesību aktus, jo īpaši attiecībā uz veselības aizsardzības prasībām, tostarp īpašus noteikumus Dānijai, Īrijai un Apvienotajai Karalistei;tā kā nosacījumi svaigas gaļas importēšanai no šā lēmuma pielikuma sarakstā uzskaitītajiem uzņēmumiem joprojām ir pakļauti citur paredzētajiem noteikumiem un Līguma vispārīgajiem noteikumiem; tā kā jo īpaši tādu noteiktu kategoriju gaļas importēšanai no trešām valstīm un reeksportēšanai uz citām dalībvalstīm kā, piemēram, gaļa, kas sver mazāk par 3 kilogramiem, vai gaļa, kuras sastāvā ir konkrētu tādu vielu atlikumi, uz ko vēl neattiecas saskaņotie Kopienas noteikumi, joprojām piemēro importētājas dalībvalsts veselības tiesību aktus;tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,IR PIEŅĒMUSI ŠO LĒMUMU.1. pants1. Ar šo pielikumā minētos Dienvidāfrikas un Namībijas uzņēmumus apstiprina svaigas gaļas importam Kopienā saskaņā ar minēto pielikumu.2. Importam no 1. punktā minētajiem uzņēmumiem joprojām piemēro citur paredzētos Kopienas veterināros noteikumus un jo īpaši tos, kas attiecas uz veselības aizsardzības prasībām.2. pants1. Dalībvalstīs ir aizliegts importēt svaigu gaļu no uzņēmumiem, kas nav minēti šā lēmuma pielikumā.2. Tomēr līdz 1983. gada 1. augustam 1. pantā paredzētais aizliegums neattiecas uz uzņēmumiem, kas nav uzskaitīti pielikumā, bet ko kompetentās institūcijas saskaņā ar Direktīvas 72/462/EEK 4. panta 3. punktu ir oficiāli apstiprinājušas un ieteikušas no 1982. gada 16. augusta, ja vien līdz 1983. gada 1. augustam nav pieņemts pretējs lēmums saskaņā ar iepriekšminētās direktīvas 4. panta 1. punktu.Komisija minēto uzņēmumu sarakstu nosūta dalībvalstīm.3. pantsŠo lēmumu piemēro no 1983. gada 1. janvāra.4. pantsŠo lēmumu pārskata un, ja vajadzīgs, groza līdz 1983. gada 1. maijam.5. pantsŠis lēmums ir adresēts dalībvalstīm.Briselē, 1982. gada 16. decembrīKomisijas vārdā —Komisijas loceklisPoul Dalsager[1] OV L 302, 31.12.1972., 28. lpp.--------------------------------------------------PIELIKUMSUZŅĒMUMU SARAKSTSI. LIELLOPU GAĻAA. Kautuves un izcirstuvesUzņēmuma Nr. | Uzņēmums | Adrese |23 | Karoo Meat Packers | Okahandja, Namibia |25 | Damara Meat Packers | Otavi, Namibia |30 | Johannesburg Abattoir | City Deep, Transvaal, RSA |47 | Bull Brand Foods | Krugersdorp, Transvaal, RSA |B. Izcirstuves61 | Meat Control Board | Cape Town, Cape Province, RSA |62 | National Meat Suppliers | Cape Town, Cape Province, RSA |69 | Karoo Meat Packers | Cape Town, Cape Province, RSA |83 | Blue Continent Cold Storage | Cape Town, Cape Province, RSA |87 | Rand Cold Storage | City Deep, Transvaal, RSA |93 | Wholesome Meats | Durban, Natal, RSA |II. SALDĒTAVAS4 | Table Bay Cold Storage | Cape Town, Cape Province, RSA |84 | Maydon Wharf Cold Storage | Durban, Natal, RSA |90 | Epping Cold Storage | Cape Town, Cape Province, RSA |94 | Walvis Bay Cold Storage | Walvis Bay |--------------------------------------------------


title: 2014/785/ES: Padomes Lēmums ( 2014. gada 7. novembris ) par nostāju, kas Eiropas Savienības vārdā jāieņem EEZ Apvienotajā komitejā attiecībā uz grozījumu EEZ līguma 31. protokolā par sadarbību īpašās jomās, kas nav četras pamatbrīvības (patērētāju aizsardzība)

text:
               13.11.2014

               LV

               Eiropas Savienības Oficiālais Vēstnesis

               L 328/45

         PADOMES LĒMUMS
   (2014. gada 7. novembris)
   par nostāju, kas Eiropas Savienības vārdā jāieņem EEZ Apvienotajā komitejā attiecībā uz grozījumu EEZ līguma 31. protokolā par sadarbību īpašās jomās, kas nav četras pamatbrīvības (patērētāju aizsardzība)

      (2014/785/ES)

   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 169. pantu saistībā ar 218. panta 9. punktu,
   ņemot vērā Padomes Regulu (EK) Nr. 2894/94 (1994. gada 28. novembris) par Eiropas Ekonomikas zonas līguma īstenošanas kārtību (1) un jo īpaši tās 1. panta 3. punktu,
   ņemot vērā Eiropas Komisijas priekšlikumu,
   tā kā:

               (1)

               Līgums par Eiropas Ekonomikas zonu (2) (“EEZ līgums”) stājās spēkā 1994. gada 1. janvārī.

               (2)

               Saskaņā ar EEZ līguma 98. pantu EEZ Apvienotā komiteja var nolemt grozīt inter alia EEZ līguma 31. protokolu.

               (3)

               EEZ līguma 31. protokols ietver noteikumus un kārtību attiecībā uz sadarbību īpašās jomās, kas nav četras pamatbrīvības.

               (4)

               Ir lietderīgi paplašināt EEZ līguma Līgumslēdzēju pušu sadarbību, iekļaujot Eiropas Parlamenta un Padomes Regulu (ES) Nr. 254/2014 (3).

               (5)

               Ir lietderīgi, ka EBTA valstu dalība darbībās, kas izriet no Regulas (ES) Nr. 254/2014, sāktos no 2014. gada 1. janvāra neatkarīgi no tā, kad tiek pieņemts EEZ Apvienotās komitejas lēmums, kas pievienots šā lēmuma pielikumā, vai ja par šim EEZ Apvienotās komitejas lēmumam nepieciešamo konstitucionālo prasību izpildi, ja tādas ir, tiek ziņots pēc 2014. gada 10. jūlija.

               (6)

               Subjektiem, kas veic uzņēmējdarbību EBTA valstīs, vajadzētu būt tiesīgiem piedalīties darbībās, kas sākas pirms šā lēmuma pielikumā pievienotā EEZ Apvienotās komitejas lēmuma stāšanās spēkā. Izmaksas par šādām darbībām, kuru īstenošana sākas pēc 2014. gada 1. janvāra, var tikt uzskatītas par attiecināmām ar tādiem pašiem nosacījumiem kā tie, kas piemērojami subjektiem, kuri veic uzņēmējdarbību Savienības dalībvalstīs, ja vien EEZ Apvienotās komitejas lēmums stājas spēkā pirms attiecīgās darbības beigām.

               (7)

               Tādēļ EEZ līguma 31. protokols būtu attiecīgi jāgroza.

               (8)

               Tādēļ Savienības nostāja EEZ Apvienotajā komitejā būtu jābalsta uz pievienoto lēmuma projektu,

         IR PIEŅĒMUSI ŠO LĒMUMU.
   1. pants
   Nostāja, kas Eiropas Savienības vārdā jāieņem EEZ Apvienotajā komitejā attiecībā uz ierosināto grozījumu EEZ līguma 31. protokolā par sadarbību īpašās jomās, kas nav četras pamatbrīvības, balstās uz EEZ Apvienotās komitejas lēmuma projektu, kurš pievienots šim lēmumam.
   2. pants
   Šis lēmums stājas spēkā tā pieņemšanas dienā.

      Briselē, 2014. gada 7. novembrī

            Padomes vārdā –

            priekšsēdētājs

         P. C. PADOAN

      (1)  OV L 305, 30.11.1994., 6. lpp.

      (2)  OV L 1, 3.1.1994., 3. lpp.

      (3)  Eiropas Parlamenta un Padomes Regula (ES) Nr. 254/2014 (2014. gada 26. februāris) par daudzgadu patērētāju tiesību aizsardzības programmu no 2014. līdz 2020. gadam un ar ko atceļ Lēmumu Nr. 1926/2006/EK (OV L 84, 20.3.2014., 42. lpp.).

      PROJEKTS
      EEZ APVIENOTĀS KOMITEJAS LĒMUMS Nr. …/2014
      (… gada …),
      ar ko groza EEZ līguma 31. protokolu par sadarbību īpašās jomās, kas nav četras pamatbrīvības
      EEZ APVIENOTĀ KOMITEJA,
      ņemot vērā Līgumu par Eiropas Ekonomikas zonu (“EEZ līgums”) un jo īpaši tā 86. un 98. pantu,
      tā kā:

                  (1)

                  Ir lietderīgi paplašināt EEZ līguma Līgumslēdzēju pušu sadarbību, iekļaujot Eiropas Parlamenta un Padomes Regulu (ES) Nr. 254/2014 (2014. gada 26. februāris) par daudzgadu patērētāju tiesību aizsardzības programmu no 2014. līdz 2020. gadam un ar ko atceļ Lēmumu Nr. 1926/2006/EK (1).

                  (2)

                  Ir lietderīgi, ka EBTA valstu dalība darbībās, kas izriet no Regulas (ES) Nr. 254/2014, sāktos no 2014. gada 1. janvāra neatkarīgi no tā, kad tiek pieņemts šis lēmums vai ja par šim lēmumam nepieciešamo konstitucionālo prasību izpildi, ja tādas ir, tiek ziņots pēc 2014. gada 10. jūlija.

                  (3)

                  Subjektiem, kas veic uzņēmējdarbību EBTA valstīs, vajadzētu būt tiesīgiem piedalīties darbībās, kas sākas pirms šā lēmuma stāšanās spēkā. Izmaksas par šādām darbībām, kuru īstenošana sākas pēc 2014. gada 1. janvāra, var tikt uzskatītas par attiecināmām ar tādiem pašiem nosacījumiem kā tie, kas piemērojami subjektiem, kuri veic uzņēmējdarbību ES dalībvalstīs, ja vien šis lēmums stājas spēkā pirms attiecīgās darbības beigām.

                  (4)

                  Tādēļ EEZ līguma 31. protokols būtu jāgroza, lai šī paplašinātā sadarbība varētu notikt no 2014. gada 1. janvāra,

            IR PIEŅĒMUSI ŠO LĒMUMU.
      1. pants
      EEZ līguma 31. protokola 6. pantu groza šādi:

                  1)

                  pēc 3.a punkta iekļauj šādu punktu:
                  “3.b   EBTA valstis no 2014. gada 1. janvāra piedalās šādā programmā:

                              —

                                 32014 R 0254: Eiropas Parlamenta un Padomes Regula (ES) Nr. 254/2014 (2014. gada 26. februāris) par daudzgadu patērētāju tiesību aizsardzības programmu no 2014. līdz 2020. gadam un ar ko atceļ Lēmumu Nr. 1926/2006/EK (OV L 84, 20.3.2014., 42. lpp.).
                              Izmaksas par darbībām, kuru īstenošana sākas pēc 2014. gada 1. janvāra, var tikt uzskatītas par attiecināmām no darbības sākuma atbilstoši konkrētajam dotāciju nolīgumam vai dotāciju lēmumam, ja EEZ Apvienotās komitejas … Lēmums Nr. …/2014 stājas spēkā pirms darbības beigām.
                              Lihtenšteina tiek atbrīvota no dalības šajā programmā, kā arī no finansiāla atbalsta sniegšanas tai.”

                        ;

                  2)

                  panta 4. punkta tekstu aizstāj ar šādu:
                  “EBTA valstis saskaņā ar līguma 82. panta 1. punkta a) apakšpunktu sniedz finansiālu ieguldījumu darbībās, kas minētas 3., 3.a un 3.b punktā.”;

                  3)

                  panta 5. punkta tekstu aizstāj ar šādu:
                  “EBTA valstis, sākoties sadarbībai 3., 3.a un 3.b punktā minētajās darbībās, pilnībā, taču bez balsstiesībām piedalās EK komitejās un citās struktūrās, kuras palīdz EK Komisijai šīs darbības vadīt vai attīstīt.”

            2. pants
      Šis lēmums stājas spēkā nākamajā dienā pēc pēdējā paziņojuma saskaņā ar EEZ līguma 103. panta 1. punktu (2).
      To piemēro no 2014. gada 1. janvāra.
      3. pants
      Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.

         Briselē,

               EEZ Apvienotās komitejas vārdā –

               priekšsēdētājs

               EEZ Apvienotās komitejas

               sekretāri –

         (1)  OV L 84, 20.3.2014., 42. lpp.

         (2)  [Konstitucionālās prasības nav norādītas.] [Konstitucionālās prasības ir norādītas.]


title: Eiropas Parlamenta Lēmums (ES) 2015/1668 (2015. gada 29. aprīlis) par Eiropas Jūras drošības aģentūras 2013. finanšu gada pārskatu apstiprināšanu

text:
               30.9.2015

               LV

               Eiropas Savienības Oficiālais Vēstnesis

               L 255/282

      EIROPAS PARLAMENTA LĒMUMS (ES) 2015/1668
      (2015. gada 29. aprīlis)
      par Eiropas Jūras drošības aģentūras 2013. finanšu gada pārskatu apstiprināšanu
      EIROPAS PARLAMENTS,

                  —

                  ņemot vērā Eiropas Jūras drošības aģentūras 2013. finanšu gada galīgos pārskatus,

                  —

                  ņemot vērā Revīzijas palātas ziņojumu par Eiropas Jūras drošības aģentūras 2013. finanšu gada pārskatiem un Aģentūras atbildi (1),

                  —

                  ņemot vērā deklarāciju (2) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2013. finanšu gadu saskaņā ar Līguma par Eiropas Savienības darbību 287. pantu,

                  —

                  ņemot vērā Padomes 2015. gada 17. februāra ieteikumu par apstiprinājumu, ko sniedz Aģentūrai par 2013. finanšu gada budžeta izpildi (05304/2015 – C8-0054/2015),

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3),

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (4) un jo īpaši tās 208. pantu,

                  —

                  ņemot vērā Eiropas Parlamenta un Padomes 2002. gada 27. jūnija Regulu (EK) Nr. 1406/2002 par Eiropas Jūras drošības aģentūras izveidošanu (5) un jo īpaši tās 19. pantu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (6),

                  —

                  ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (7), un jo īpaši tās 108. pantu,

                  —

                  ņemot vērā Reglamenta 94. pantu un V pielikumu,

                  —

                  ņemot vērā Budžeta kontroles komitejas ziņojumu un Transporta un tūrisma komitejas atzinumu (A8-0088/2015),

         1.

            konstatē, ka Eiropas Jūras drošības aģentūras galīgie gada pārskati ir tādi, kā norādīts Revīzijas palātas ziņojuma pielikumā;

         2.

            apstiprina Eiropas Jūras drošības aģentūras 2013. finanšu gada pārskatus;

         3.

            uzdod priekšsēdētājam šo lēmumu nosūtīt Eiropas Jūras drošības aģentūras izpilddirektoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

               Priekšsēdētājs

            Martin SCHULZ

               Ģenerālsekretārs

            Klaus WELLE

         (1)  OV C 442, 10.12.2014., 210. lpp.

         (2)  Skatīt 1. zemsvītras piezīmi.

         (3)  OV L 248, 16.9.2002., 1. lpp.

         (4)  OV L 298, 26.10.2012., 1. lpp.

         (5)  OV L 208, 5.8.2002., 1. lpp.

         (6)  OV L 357, 31.12.2002., 72. lpp.

         (7)  OV L 328, 7.12.2013., 42. lpp.


title: Padomes Lēmums 2014/751/KĀDP ( 2014. gada 30. oktobris ), ar ko groza Lēmumu 2010/573/KĀDP par ierobežojošiem pasākumiem pret Moldovas Republikas Piedņestras apgabala vadību

text:
               31.10.2014

               LV

               Eiropas Savienības Oficiālais Vēstnesis

               L 311/54

         PADOMES LĒMUMS 2014/751/KĀDP
   (2014. gada 30. oktobris),
   ar ko groza Lēmumu 2010/573/KĀDP par ierobežojošiem pasākumiem pret Moldovas Republikas Piedņestras apgabala vadību
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   tā kā:

               (1)

               Padome 2010. gada 27. septembrī pieņēma Lēmumu 2010/573/KĀDP (1).

               (2)

               Ņemot vērā Lēmuma 2010/573/KĀDP pārskatīšanu, ierobežojošie pasākumi pret Moldovas Republikas Piedņestras apgabala vadību būtu jāpagarina līdz 2015. gada 31. oktobrim.

               (3)

               Tāpēc attiecīgi būtu jāgroza Lēmums 2010/573/KĀDP,

         IR PIEŅĒMUSI ŠO LĒMUMU.
   1. pants
   Lēmuma 2010/573/KĀDP 4. panta 2. punktu aizstāj ar šādu:

      “2.   Šo lēmumu piemēro līdz 2015. gada 31. oktobrim. To regulāri pārskata. Vajadzības gadījumā lēmumu atjaunina vai groza, ja Padome uzskata, ka tā mērķi nav sasniegti.”

   2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2014. gada 30. oktobrī

            Padomes vārdā –

            priekšsēdētājs

         S. GOZI

      (1)  Padomes Lēmums 2010/573/KĀDP (2010. gada 27. septembris) par ierobežojošiem pasākumiem pret Moldovas Republikas Piedņestras apgabala vadību (OV L 253, 28.9.2010., 54. lpp.).


title: 2009/22/EK: Padomes Lēmums ( 2008. gada 8. decembris ), ar ko ieceļ Eiropas Savienības Militārās komitejas priekšsēdētāju

text:
               14.1.2009

               LV

               Eiropas Savienības Oficiālais Vēstnesis

               L 9/51

      PADOMES LĒMUMS

   (2008. gada 8. decembris),
   ar ko ieceļ Eiropas Savienības Militārās komitejas priekšsēdētāju
   (2009/22/EK)
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. panta 1. punktu,
   ņemot vērā Eiropas Kopienas dibināšanas līgumu un jo īpaši tā 207. pantu,
   Atsaucoties uz Padomes Lēmumu 2001/79/KĀDP (2001. gada 22. janvāris) par Eiropas Savienības Militārās komitejas izveidi (1),
   tā kā:

               (1)

               Saskaņā ar Lēmuma 2001/79/KĀDP 3. pantu Militārās komitejas priekšsēdētāju ieceļ Padome, pamatojoties uz komitejas aizsardzības iestāžu vadītāju līmeņa sanāksmes ieteikumu.

               (2)

               Komitejas aizsardzības iestāžu vadītāju līmeņa 2008. gada 29. oktobra sanāksmē par Eiropas Savienības Militārās komitejas priekšsēdētāju ieteica iecelt ģenerāli Håkan SYRÉN.

         IR NOLĒMUSI ŠĀDI.
   1. pants
   Ģenerāli Håkan SYRÉN no 2009. gada 6. novembra uz trim gadiem ieceļ par Eiropas Savienības Militārās komitejas priekšsēdētāju.
   2. pants
   Šo lēmumu publicē Eiropas Savienības Oficiālajā Vēstnesī.

      Briselē, 2008. gada 8. decembrī

            Padomes vārdā —

            priekšsēdētājs

         B. KOUCHNER

      (1)  OV L 27, 30.1.2001., 4. lpp.


title: Padomes Lēmums (Euratom) 2016/829 (2016. gada 12. maijs), ar kuru apstiprina, ka Eiropas Komisija Eiropas Atomenerģijas kopienas vārdā noslēdz protokolu Partnerības un sadarbības nolīgumam, kas izveido partnerību starp Eiropas Kopienām un to dalībvalstīm, no vienas puses, un Tadžikistānas Republiku, no otras puses, lai ņemtu vērā Horvātijas Republikas pievienošanos Eiropas Savienībai

text:
               27.5.2016

               LV

               Eiropas Savienības Oficiālais Vēstnesis

               L 140/3

         PADOMES LĒMUMS (Euratom) 2016/829
   (2016. gada 12. maijs),
   ar kuru apstiprina, ka Eiropas Komisija Eiropas Atomenerģijas kopienas vārdā noslēdz protokolu Partnerības un sadarbības nolīgumam, kas izveido partnerību starp Eiropas Kopienām un to dalībvalstīm, no vienas puses, un Tadžikistānas Republiku, no otras puses, lai ņemtu vērā Horvātijas Republikas pievienošanos Eiropas Savienībai
   EIROPAS SAVIENĪBAS PADOME,
   ņemot vērā Eiropas Atomenerģijas kopienas dibināšanas līgumu un jo īpaši tā 101. panta otro daļu,
   ņemot vērā Eiropas Komisijas ieteikumu,
   tā kā:

               (1)

               Saskaņā ar 2011. gada Pievienošanās akta 6. panta 2. punktu par Horvātijas Republikas pievienošanos nolīgumam, ko dalībvalstis un Savienība parakstījušas vai noslēgušas ar trešām valstīm vai starptautiskajām organizācijām, ir jāvienojas ar protokolu, ko pievieno minētajam nolīgumam. Saskaņā ar minēto pantu attiecībā uz šādu pievienošanos ir piemērojama vienkāršota procedūra, ar kuru protokols jānoslēdz Padomei, vienprātīgi rīkojoties dalībvalstu vārdā, un attiecīgajai trešai valstij.

               (2)

               Padome 2012. gada 14. septembrī pilnvaroja Komisiju sākt sarunas par to nolīgumu pielāgošanu, kurus Savienība vai Savienība un tās dalībvalstis parakstījušas vai noslēgušas ar vienu vai vairākām trešām valstīm vai starptautiskajām organizācijām, lai ņemtu vērā Horvātijas Republikas pievienošanos Savienībai.

               (3)

               Sarunas ar Tadžikistānas Republiku tika sekmīgi pabeigtas, parafējot protokolu Partnerības un sadarbības nolīgumam, kas izveido partnerību starp Eiropas Kopienām un to dalībvalstīm, no vienas puses, un Tadžikistānas Republiku, no otras puses (1), lai ņemtu vērā Horvātijas Republikas pievienošanos Savienībai (“protokols”).

               (4)

               Par jautājumiem, kas ir Savienības un tās dalībvalstu kompetencē, protokola parakstīšanai un noslēgšanai ir paredzēta atsevišķa procedūra.

               (5)

               Attiecībā uz Eiropas Atomenerģijas kopienas kompetencē esošiem jautājumiem būtu jāapstiprina, ka Komisija noslēdz protokolu,

         IR PIEŅĒMUSI ŠO LĒMUMU.
   1. pants
   Ar šo apstiprina, ka Eiropas Komisija Eiropas Atomenerģijas kopienas vārdā noslēdz protokolu Partnerības un sadarbības nolīgumam, kas izveido partnerību starp Eiropas Kopienām un to dalībvalstīm, no vienas puses, un Tadžikistānas Republiku, no otras puses, lai ņemtu vērā Horvātijas Republikas pievienošanos Eiropas Savienībai (2).
   2. pants
   Šis lēmums stājas spēkā tā pieņemšanas dienā.

      Briselē, 2016. gada 12. maijā

            Padomes vārdā –

            priekšsēdētāja

         F. MOGHERINI

      (1)  OV L 350, 29.12.2009., 3. lpp.

      (2)  Protokola teksts ir pievienots Lēmumam par to, lai Eiropas Savienības un tās dalībvalstu vārdā noslēgtu protokolu Partnerības un sadarbības nolīgumam, kas izveido partnerību starp Eiropas Kopienām un to dalībvalstīm, no vienas puses, un Tadžikistānas Republiku, no otras puses, lai ņemtu vērā Horvātijas Republikas pievienošanos Eiropas Savienībai.


title: Eiropas Parlamenta Prezidija Lēmums (2015. gada 26. oktobris), ar ko groza Eiropas Parlamenta deputātu nolikuma īstenošanas noteikumus

text:
               28.11.2015

               LV

               Eiropas Savienības Oficiālais Vēstnesis

               C 397/2

         EIROPAS PARLAMENTA PREZIDIJA LĒMUMS
   (2015. gada 26. oktobris),
   ar ko groza Eiropas Parlamenta deputātu nolikuma īstenošanas noteikumus
   (2015/C 397/03)
   EIROPAS PARLAMENTA PREZIDIJS,
   ņemot vērā Līgumu par Eiropas Savienības darbību un jo īpaši tā 223. panta 2. punktu,
   ņemot vērā Eiropas Parlamenta deputātu nolikumu (1) (turpmāk “Nolikums”),
   ņemot vērā Eiropas Parlamenta Reglamenta 10. un 25. pantu,
   tā kā:

               (1)

               Ņemot vērā septītā sasaukuma laikā gūto pieredzi noteikumu par reģistrētiem un vietējiem palīgiem īstenošanā, jāveic vairākas izmaiņas Eiropas Parlamenta deputātu nolikuma īstenošanas noteikumos (2) (“īstenošanas noteikumi”). Šo izmaiņu galvenais mērķis ir precizēt vairākus noteikumus, novērst trūkumus, kas konstatēti, piemērojot īstenošanas noteikumus, un uzlabot administrēšanu.

               (2)

               Parlamentārās palīdzības izdevumu segšana būtu jāierobežo un jāattiecina tikai uz izdevumiem, kas radušies 30 dienu laikposmā pirms dienas, kad izdevumu segšanas pieteikums iesniegts Parlamenta atbildīgajā dienestā. Tas ļaus pieteikumus noraidīt gadījumos, ja tie būs iesniegti par vēlu un nebūs iespējams pārbaudīt, ka deklarētie pakalpojumi patiešām tikuši sniegti un ka valstu sociālā nodrošinājuma un darba tiesības tikušas ievērotas.

               (3)

               Ar parlamentāro palīdzību saistīto izdevumu maksimālais apjoms ir palicis nemainīgs kopš 2011. gada, kaut Parlamenta pilnvaras šajā laikā palielinājušās. Tādēļ šī summa būtu jāpalielina par EUR 1 500 līdz EUR 22 879 mēnesī. Ar šo palielinājumu saistītās papildu apropriācijas Parlaments paredzēja 2015. gada 29. aprīļa rezolūcijā par ieņēmumu un izdevumu tāmi 2016. finanšu gadam.

               (4)

               Pārredzamības princips ir noteikts Līguma par Eiropas Savienības darbību 15. pantā, un tā nozīme citstarp tika uzsvērta Eiropas Ombuda 2002. gada 30. septembra vēstulē Komisijas priekšsēdētājam. Ņemot vērā minēto principu, visā līgumu darbības laikā būtu jāpublicē pilnīgas ziņas par praktikantu vārdiem un uzvārdiem, kā arī to pakalpojumu sniedzēju un pilnvaroto maksātāju juridiskajiem nosaukumiem un vārdiem un uzvārdiem, attiecībā uz kuriem tiek segti parlamentārās palīdzības izdevumi.

               (5)

               Iepriekš minētajā 2015. gada 29. aprīļa rezolūcijā Parlaments aicināja panākt labāku līdzsvaru starp reģistrēto deputātu palīgu un vietējo palīgu skaitu. Tālab 25 % no parlamentārās palīdzības piemaksas būtu jāatvēl reģistrēto deputātu palīgu atalgojumam un izdevumiem vietējiem palīgiem, savukārt samaksa pakalpojumu sniedzējiem un pilnvarotajiem maksātājiem attiecīgi būtu jāierobežo līdz 75 % no piemaksas.

               (6)

               Uz vietējo palīgu algām un atlīdzību būtu jāattiecina ierobežojumi, kuri atbilst gan principiem, kas ietverti deputātu nolikuma un deputātu palīgu nolikuma īstenošanas novērtēšanas pagaidu darba grupas ieteikumos, gan šo ieteikumu īstenošanā gūtajai pieredzei kopš 2012. gada, lai ierobežotu risku, ka viņu samaksa pārmērīgi atšķiras no vidējās algas dalībvalstīs un ir pilnīgi neatbilstoša veicamajiem uzdevumiem. Samaksas maksimālais apjoms būtu jānosaka katrai dalībvalstij, ņemot vērā Eurostat aprēķināto vidējo bruto gada algu attiecīgajā dalībvalstī, kas reizināta ar trīs. Šādi aprēķinātiem maksimālajiem apjomiem tomēr nevajadzētu būt zemākiem par 6. pakāpes reģistrēta deputāta palīga un augstākiem par 19. pakāpes reģistrēta deputāta palīga pamatalgu. Prezidijam būtu jāvar koriģēt šos atsauces maksimālos apjomus, un tie būtu jāpublicē Parlamenta tīmekļa vietnē.

               (7)

               Pilnvaroto maksātāju atalgojums būtu jāregulē, nosakot to līmenī, kas nav augstāks par 10 % no summas, par kuras samaksu maksātājs ir atbildīgs, turklāt ievērojot arī kopējo maksimālo apjomu, kas nepārsniedz 4 % no parlamentārās palīdzības izdevumiem.

               (8)

               Ņemot vērā gūto pieredzi, jāprecizē arī to dokumentu raksturs un saturs, kuri jāiesniedz, piesakoties uz izmaksu segšanu saistībā ar vietējo palīgu darba līgumiem. Parlamenta atbildīgais dienests jo īpaši būtu jānodrošina ar detalizētu darba aprakstu, informāciju par līguma izpildes vietu, personas dokumenta apliecinātu kopiju, dzīvesvietas apliecinājumu, pierādījumiem par kvalifikāciju un profesionālo pieredzi un deklarāciju, ka nepastāv interešu konflikts.

               (9)

               Brīdī, kad ik gadu tiek nokārtoti ar tiem vietējiem palīgiem saistītie izdevumi, uz kuriem attiecas darba līgums, pilnvarotajiem maksātājiem būtu jāprasa iesniegt attiecīgus dokumentus, piemēram, pierādījumus par dalību sociālā nodrošinājuma sistēmā vai nelaimes gadījumu apdrošināšanu. Deputāti šādu dokumentu saņemšanā parasti ir atkarīgi no attiecīgajām valstu iestādēm, taču tās nereti nespēj dokumentus izsniegt tik ātri, lai būtu iespējams ievērot šobrīd noteiktos termiņus.

               (10)

               Ņemot vērā gūto pieredzi, ir jāprecizē noteiktas prasības attiecībā uz vietējiem palīgiem saskaņā ar darba līgumu, jo īpaši tās, kas attiecas uz attālumu starp viņu dzīvesvietu un darbvietu, ārēju darbību veikšanu un kandidēšanu vēlēšanās.

               (11)

               Ja jāsedz tādu pakalpojumu izmaksas, kuras pārsniedz EUR 500, tad būtu jāparedz īpaša procedūra, kuras pamatā vajadzētu būt publiskā iepirkuma līgumiem piemērojamiem principiem, kā noteikts Eiropas Parlamenta un Padomes Regulā (ES, Euratom) Nr. 966/2012 (3). Šādos gadījumos pieteikumi izdevumu segšanai būtu jāiesniedz kopā ar tāmi un līguma projektu, kurā precīzi definēts sniedzamo pakalpojumu raksturs. Turklāt gadījumos, ja pakalpojumu vērtība pārsniedz EUR 60 000, būtu jāpierāda, ka izvēlēts ekonomiski visizdevīgākais no vismaz trim piedāvājumiem.

               (12)

               Noteikumi par interešu konfliktu būtu jāgroza tā, lai padarītu skaidrāku aizliegumu finansēt politisku darbību vai personiskos izdevumus.

               (13)

               Turklāt būtu lietderīgi ieviest vairākas izmaiņas īstenošanas noteikumu 46. pantā, kas saistīti ar tiesību uz pārejas pabalstu beigšanos, kad bijušie deputāti sāk pildīt savas pilnvaras kādā citā parlamentā vai kad viņi sāk pildīt kādu valsts amatu, lai ņemtu vērā Parlamenta septītā sasaukuma pilnvaru laika beigās gūto pieredzi un nepieciešamību īstenošanas noteikumos pilnībā atspoguļot attiecīgo nolikuma noteikumu mērķus un kontekstu, jo īpaši tā 9. panta 2. punkta, 11. un 13. panta noteikumus, ņemot vērā principu par aizliegumu uzkrāt maksājumus no publiskiem līdzekļiem; tāpēc summas, ko deputāts saņēmis, pildot pilnvaras kādā citā parlamentā vai pildot kādu valsts amatu (izņemot atlīdzību par izdevumiem, kas jau faktiski radušies), atskaitīs no Eiropas Parlamenta pārejas pabalsta, kā tas pašlaik nolikuma 11. pantā jau paredzēts paralēlu algu gadījumā. Lai jauno režīmu varētu konsekventi īstenot, tas būtu jāpiemēro no pašreizējā sasaukuma sākuma,

         IR PIEŅĒMIS ŠO LĒMUMU.
   1. pants
   Īstenošanas noteikumus groza šādi:

               1)

               noteikumu 33. pantu groza šādi:

                           a)

                           panta 3. punktu aizstāj ar šādu:
                           “3.   Izdevumus sedz visā deputāta pilnvaru laikā. Sedz tikai tos izdevumus, kas radušies 30 dienu laikposmā pirms dienas, kad iesniegts izdevumu segšanas pieteikums saskaņā ar šo nodaļu.”;

                           b)

                           panta 4. punktu aizstāj ar šādu:
                           “4.   No 2016. gada 1. janvāra visu 34. pantā minēto personīgo līdzstrādnieku pakalpojumu segšanas maksimālais apmērs mēnesī ir EUR 22 879.”;

               2)

               noteikumu 34. pantu groza šādi:

                           a)

                           panta 2. punktu aizstāj ar šādu:
                           “2.   Vairāki deputāti ar rakstisku vienošanos var veidot grupu, lai kopīgi pieņemtu darbā vai izmantotu viena vai vairāku 1. punktā minēto palīgu pakalpojumus. Šādā gadījumā attiecīgie deputāti no sava vidus izvēl deputātu(-us), kuri šīs grupas vārdā ir tiesīgi parakstīt līgumu vai iesniegt pieteikumu par pieņemšanu darbā.
                           Deputāti iesniedz rakstisku paziņojumu atbildīgajam dienestam, kurā precizē sadalījumu atskaitījumiem no 33. panta 4. punktā noteiktās summas.”;

                           b)

                           panta 5. punktu aizstāj ar šādu:
                           “5.   Deputāti var izmantot arī fizisku vai juridisku personu sniegtus pakalpojumus, lai saņemtu tādus atsevišķos gadījumos sniegtus un precīzi aprakstītus pakalpojumus, kas ir tieši saistīti ar viņu deputāta parlamentāro pilnvaru īstenošanu, ievērojot šajā nodaļā paredzētos nosacījumus.”;

                           c)

                           panta 7. un 8. punktu aizstāj ar šādiem:
                           “7.   Prezidijs pieņem to izdevumu sarakstu, ko var segt parlamentārās palīdzības nolūkiem.
                           8.   Eiropas Parlamenta tīmekļa vietnē publicē palīgu un praktikantu vārdus un uzvārdus, kā arī pakalpojumu sniedzēju un pilnvaroto maksātāju juridiskos nosaukumus un vārdus un uzvārdus visā to līgumu darbības laikā, turpat norādot arī deputāta vai deputātu vārdu(-us) un uzvārdu(-us), kuriem tie palīdz.
                           Minētie palīgi, praktikanti, pakalpojumu sniedzēji un pilnvarotie maksātāji pienācīgi pamatotu viņu drošības aizsardzības iemeslu dēļ var rakstveidā pieprasīt, lai viņu vārdus, uzvārdus vai juridiskos nosaukumus Eiropas Parlamenta tīmekļa vietnē nepublicē. Par to, vai šādu prasību apmierināt, lemj ģenerālsekretārs.”;

                           d)

                           pievieno šādus punktus:
                           “9.   Starp deputātu un deputātu palīgiem vienlaikus nevar būt spēkā vairāk par trim līgumiem, neatkarīgi no minētajos līgumos paredzētā darba ilguma. Šo ierobežojumu var palielināt līdz četriem, ja atbrīvojumu nepārprotami piešķir Parlamenta priekšsēdētājs pēc tam, kad atbildīgais dienests veicis pārbaudi un konstatējis, ka attiecīgajam deputātam ir pietiekamas biroja telpas, lai nodrošinātu atbilstību Parlamenta ēku izmantošanā piemērojamiem standartiem, ņemot vērā arī praktikantu skaitu, kuri var atrasties telpās.
                           10.   Vismaz 25 % no summas, kas paredzēta 33. panta 4. punktā, piešķir sanāksmju izmaksu segšanai, kas radušās saskaņā ar Eiropas Savienības Pārējo darbinieku nodarbināšanas kārtības VII sadaļu. Tāpēc visas izmaksas saistībā ar parlamentārās palīdzības izdevumiem, izņemot tās, kas radušās saskaņā ar Eiropas Savienības Pārējo darbinieku nodarbināšanas kārtības VII sadaļu, kopā nevar pārsniegt 75 % no summas, kas paredzēta 33. panta 4. punktā.
                           Turklāt izdevumi saistībā ar 34. pantā minēto pakalpojumu sniegšanu nevar pārsniegt 25 % no summas, kas paredzēta 33. panta 4. punktā.
                           Šos ierobežojumus ikmēneša summām, kas paredzētas 33. panta 4. punktā, plus visam neizlietotajam atlikumam, kas pārnests uz nākamo finanšu gadu saskaņā ar 33. panta 6. punktu, aprēķina kumulatīvi un proporcionāli attiecībā uz finanšu gadu.
                           11.   Parlaments līdz Prezidija saskaņā ar 12. punktu noteiktajam mēneša maksimālajam apjomam sedz izdevumus vietējo palīgu bruto algai vai samaksai par darbu, atskaitot PVN. Maksimālos apjomus Prezidijs var koriģēt ik gadu. Piemērojamos maksimālos apjomus publicē Parlamenta tīmekļa vietnē.
                           12.   Maksimālais apjoms atbilst atsauces summai, kas reizināta ar trīs. Atsauces summa ir viena divpadsmitā daļa no summas, ko Eiropas Savienības Statistikas birojs publicējis kā vidējo gada bruto darba samaksu uz pilnu slodzi nodarbinātām personām attiecīgā deputāta ievēlēšanas dalībvalstī.
                           Tomēr šādi aprēķinātie maksimālie apjomi nevar būt zemāki par 6. pakāpes reģistrēta deputāta palīga un augstāki par 19. pakāpes reģistrēta deputāta palīga pamatalgu.
                           Jebkādas piemaksas sedz tikai līdz iepriekšminētajiem ik gadu aprēķinātajiem maksimālajiem apjomiem.
                           Maksimālos apjomus proporcionāli samazina, ja vietējais palīgs strādā nepilnu darba laiku vai ja vietējais palīgs nestrādā pilnu mēnesi.”;

               3)

               noteikumu 35. panta 3. punktu aizstāj ar šādu:
               “3.   Deputāts slēdz individuālu līgumu ar brīvi izraudzītu pilnvaroto maksātāju, kurš atbilst šā panta 2. punktā minētajām prasībām.
               Izdevumus, kas radušies, izmantojot pilnvarotā maksātāja pakalpojumus saskaņā ar šā panta 1. punktu, sedz no 33. panta 4. punktā paredzētās summas un tos neskar 34. panta 10. punktā minētais ierobežojums attiecībā uz pakalpojumiem.
               Samaksa pilnvarotajam maksātājam (bez PVN) nevar pārsniegt ne 10 % no summas algām, maksājumiem un stipendijām vietējiem palīgiem, pakalpojumu sniedzējiem un praktikantiem, par kura samaksu pilnvarotie maksātāji ir atbildīgi, ne arī 4 % no summas, kas paredzēta 33. panta 4. punktā.
               Maksimālos ierobežojumus pilnvarotā maksātāja samaksai pārskata kumulatīvi par kalendāro gadu proporcionāli viņu līguma ilgumam.”;

               4)

               noteikumu 38. pantu aizstāj ar šādu:
               “38. pants
               Saistībā ar darba līgumu iesniedzamie dokumenti
               Darba līguma izdevumu segšanas pieprasījumi satur:

                           a)

                           deputāta ar vietējo palīgu noslēgtā darba līguma oriģinālu;

                           b)

                           detalizētu darba aprakstu un precīzu adresi, kurā jāveic pienākumi;

                           c)

                           sarakstu ar detalizētu algu aprēķinu, darba devēja un darbinieka sociālās nodrošināšanas iemaksām, kā arī citiem paredzamajiem maksājumiem vai izmaksām kalendārajā gadā un pie līguma izbeigšanas, un kurā ņem vērā valsts tiesību aktu noteikumus, tostarp arī attiecībā uz minimālo darba samaksu, un līgumsaistības, tostarp attiecībā uz iespējamajām komandējuma izmaksām;

                           d)

                           vietējā palīga derīga personas dokumenta apliecinātu kopiju;

                           e)

                           vietējā palīga pastāvīgās dzīvesvietas apliecinājumu;

                           f)

                           pierādījumus par vietējā palīga kvalifikāciju un profesionālo pieredzi un

                           g)

                           deklarāciju, ko parakstījis arī deputāts, ka visā vietējā palīga līguma darbības laikā viņš neiesaistīsies ne tiešā ne netiešā veidā nekādās citās darbībās – pat ne tādās, par kurām palīgam nav tiesību saņemt atlīdzību – nevienā organizācijā, kurai ir politiski mērķi, piemēram, politiska partija, fonds, kustība vai parlamenta politiskā grupa, ja šīs darbības ir tādas, kas var traucēt palīgam pildīt savus pienākumus šajā statusā vai radīt interešu konfliktu.”;

               5)

               noteikumu 39. pantu aizstāj ar šādu:
               “39. pants
               Norēķinu nokārtošana
               1.   Par katru nodarbināto vietējo palīgu pilnvarotie maksātāji atbildīgajam dienestam ne vēlāk kā līdz 31. martam nākamajā gadā pēc Parlamenta attiecīgā finanšu gada iesniedz pārskatus par izdevumiem, kas radušies attiecībā uz algām, nodokļu atskaitījumiem un darba devēju un darbinieku sociālajām iemaksām un visiem pārējiem atmaksājamiem izdevumiem, jo īpaši lai nokārtotu avansa maksājumus. Turklāt tie sniedz pierādījumu par minēto vietējo palīgu dalību sociālā nodrošinājuma sistēmā, norādot deputātu kā darba devēju, un izziņu par apdrošināšanu pret nelaimes gadījumiem darbā, ja piemērojamajos valsts tiesību aktos prasīta šāda apdrošināšana. Viņi arī apliecina, ka ir nokārtotas visas saistības, kas noteiktas piemērojamos valsts tiesību aktos.
               Gadījumā, ja tiek izbeigts līgums starp pilnvaroto maksātāju un deputātu, beidzoties deputāta pilnvarām, šīs saistības tiek izpildītas ne vēlāk kā triju mēnešu laikā.
               Pārskatus, kas minēti pirmajā daļā, sagatavo saskaņā ar Parlamenta sniegtajiem norādījumiem.
               2.   Pēc 1. punktā minēto pārskatu pārbaudes atbildīgais dienests nosūta pilnvarotajiem maksātājiem paziņojumu, tā kopijas adresējot deputātam, un tajā konstatē veikto maksājumu atbilstību vai neatbilstību, kā arī attiecīgā gadījumā norāda trūkstošos dokumentus, kuri jāiesniedz.
               Ja paziņojumā ir konstatēta maksājumu neatbilstība, to atbilstības apliecināšanai nepieciešamos dokumentus iesniedz atbildīgajam dienestam viena mēneša laikā pēc paziņojuma datuma. Ja tas netiek izdarīts, Parlaments piemēro 67. un 68. pantu.”;

               6)

               noteikumos iekļauj šādu pantu:
               “39.a pants
               Pienākumi saistībā ar darba līgumiem
               1.   Pilnvarotais maksātājs dalībvalsts piemērojamos tiesību aktos noteiktajā periodā un ne mazāk kā vienu gadu pēc deputāta attiecīgā pilnvaru laika beigām veic maksājumu kvīšu uzskaiti, reģistrējot summas, kas pārskaitītas kā atalgojums un nodokļi, un darba devēja un darbinieka sociālās apdrošināšanas iemaksas. Ja līgums ar pilnvaroto maksātāju zaudē spēku pirms deputāta pilnvaru termiņa beigām, jaunajam 35. panta 3. punktā minētajam deputāta izraudzītajam pilnvarotajam maksātājam nekavējoties nosūta apliecinātu maksājumu kvīšu uzskaites dokumentu kopiju.
               2.   Palīgi atturas veikt jebkādas darbības, kas viņiem izraisa interešu konfliktu ar tiem deputātiem, kuriem viņi palīdz, un ar Parlamentu. Viņi nekavējoties informē attiecīgo deputātu par savu nodomu iesaistīties jebkādā apmaksātā vai neapmaksātā ārējā darbībā vai kandidēt vēlēšanās.
               Tiek prasīts, lai viņi dzīvotu tādā attālumā no savas darbvietas, kas ir savienojams ar viņu pienākumu pildīšanu.
               3.   Deputāti nekavējoties informē atbildīgo dienestu nodaļu par visām izmaiņām darba nosacījumos, kas skar parlamentārās palīdzības izdevumus, un par jebkuriem palīgu plāniem iesaistīties ārējās darbībās vai kandidēt vēlēšanās. Deputātam ir jānodrošina, ka ārējās darbības un kandidēšana vēlēšanās netraucē palīgiem veikt savus pienākumus un nav pretrunā Savienības finanšu interesēm. Atbildīgais dienests var pieprasīt pierādījumus par to, kāda vienošanās notikusi ar attiecīgajiem palīgiem šajā nolūkā.
               4.   Vietējie palīgi, kas paredzējuši kandidēt vēlēšanās, ievēro valsts tiesību aktus attiecībā uz vēlēšanu kampaņām. Palīgiem vismaz oficiālās kampaņas laikā jāatrodas ikgadējā atvaļinājumā vai neapmaksātā atvaļinājumā. Ja viņi tiek ievēlēti, ar viņiem saistīto izmaksu segšana izbeidzas, ja vien viņi nevar iesniegt pierādījumu, ka viņu mandāts ir saderīgs ar viņu pienākumu veikšanu kā deputātu palīgiem.
               5.   Līgumos, ko noslēdz starp deputātiem un palīgiem, jābūt iekļautiem pienākumiem, kas paredzēti 2. un 4. punktā.”;

               7)

               noteikumu 41. pantu aizstāj ar šādu:
               “41. pants
               Saistībā ar pakalpojumu līgumu iesniedzamie dokumenti
               1.   Izņemot atsevišķos gadījumos sniegtus pakalpojumus, kuru izmaksas nepārsniedz EUR 500, ieskaitot PVN, pieteikums izdevumu segšanai jāiesniedz pirms pakalpojumu sniegšanas līguma noslēgšanas un pieteikumam jāsatur:

                           a)

                           tāme un līguma projekts, kuru deputāts ir paredzējis noslēgt ar pakalpojumu sniedzēju un kurā ir skaidri noteikti sniedzamie pakalpojumi;

                           b)

                           gadījumā, ja pakalpojumu izmaksas ir vairāk nekā EUR 60 000, ieskaitot PVN, – izvēlētā piedāvājuma pamatojums, kam jābūt ekonomiski izdevīgākajam no vismaz trim piedāvājumiem no pilnīgi neatkarīgiem pakalpojumu sniedzējiem, ņemot vērā – līdzās cenai – piedāvājuma kvalitāti un sociālos aspektus; šo ierobežojumu slieksni piemēro kumulatīvi secīgu līgumu gadījumā par līdzīgiem tā paša pakalpojumu sniedzēja pakalpojumiem;

                           c)

                           tādu pakalpojumu sniedzēju gadījumā, kas ir juridiskas personas, – to reģistrācijas kopija komercreģistrā vai līdzvērtīgs dokuments, kam pievienoti statūti, vai tādu pakalpojumu sniedzēju gadījumā, kas ir fiziskas personas, dokumenti, kas uzskaitīti 38. panta d) līdz f) punktā un – izņemot atsevišķos gadījumos noslēgtu līgumu gadījumā – tā g) punktā;

                           d)

                           tādu pakalpojumu sniedzēju gadījumā, kas ir juridiskas personas, – deklarācija par interešu konflikta neesamību, kurā apstiprināts, ka neviens, kurš iesaistīts pakalpojumu sniegšanā, nav palīgs 34. panta izpratnē vai jebkurā no 43. panta d) punktā minētajām kategorijām.

                     2.   Pakalpojumu sniegšanas izdevumus sedz, ja deputāts atbildīgajam dienestam iesniedz rēķinu vai maksājumu deklarāciju, kurā detalizēti izklāstīti attiecīgā pakalpojumu sniedzēja faktiski sniegtie pakalpojumi, un ar pakalpojumu sniedzēju noslēgtā līguma kopiju. Rēķinam vai maksājumu deklarācijai pievieno deputāta apstiprinājumu, ka pakalpojums patiešām ticis sniegts. Pēc atbildīgā dienesta pieprasījuma deputāts arī iesniedz galvenos apliecinošos dokumentus.
               Ja pakalpojumi daļēji vai pilnībā ir atbrīvoti no PVN, atbildīgais dienests var pieprasīt pilnvarotajam maksātājam uzrādīt šā atbrīvojuma juridisko pamatu.”;

               8)

               noteikumu 43. pantu groza šādi:

                           a)

                           panta a) punktu aizstāj ar šādu:

                                       “a)

                                       tādu līgumu finansēšanai, kas noslēgti ar organizāciju, kurai ir politiski mērķi, piemēram, politisku partiju, fondu, kustību vai parlamenta politisku grupu;”;

                           b)

                           panta d) punktu aizstāj ar šādu:

                                       “d)

                                       tādu līgumu finansēšanai, kuri ļauj nodarbināt deputātu laulātos vai pastāvīgos partnerus, vai viņu vecākus, bērnus, brāļus vai māsas, vai arī ļauj deputātiem izmantot minēto personu pakalpojumus, vai vispārēji rada jebkādu interešu konflikta iespēju, kā definēts 62. panta 1.a punktā.”;

               9)

               noteikumu 46. pantu groza šādi:

                           a)

                           panta 1., 2. un 3. punktu aizstāj ar šādiem:
                           “1.   Bijušiem deputātiem ir tiesības uz pārejas pabalstu. Ja viņi ir ieguvuši pilnvaras kādā citā parlamentā vai ieņem kādu valsts amatu, tad algu, uz kuru viņiem ir tiesības, atskaita no pārejas pabalsta.
                           2.   Noteikumu 2. panta 3. punktu mutatis mutandis piemēro pārejas pabalstam.
                           3.   Šajā pantā “cits parlaments” ir jebkurš parlaments, kas ir izveidots kādā no dalībvalstīm un kam ir likumdošanas pilnvaras.”;

                           b)

                           panta 4. punkta ievaddaļu aizstāj ar šādu:
                           “4.   Šajā pantā “valsts amats” ir kāds no šiem amatiem:”;

                           c)

                           panta 4. punkta c) apakšpunktu aizstāj ar šādu:

                                       “c)

                                       vecākie ierēdņi, kas īsteno valsts varu, kā arī Savienības iestāžu ierēdņi vai locekļi.”;

               10)

               noteikumu 48. panta 1. punktu aizstāj ar šādu:
               “1.   Lai varētu saņemt pārejas pabalstu, bijušais deputāts iesniedz pieteikumu par to ģenerālsekretāram ne vēlāk kā trīs mēnešus pēc pilnvaru termiņa beigām, pievienojot rakstisku deklarāciju, kurā norādīts, vai viņš pilda kādu no 46. pantā minētajiem amatiem.”;

               11)

               noteikumu 61. panta 1. punktu aizstāj ar šādu:
               “1.   Lai īstenotu šos īstenošanas noteikumus, kā arī attiecībā uz visiem maksājumu pieprasījumiem šo īstenošanas noteikumu saistībā, ievēro Eiropas Parlamenta un Padomes Regulu (EK, Euratom) Nr. 966/2012 (4) un Komisijas Deleģēto regulu (ES) Nr. 1268/2012 (5).

                  (4)  Eiropas Parlamenta un Padomes 2012. gada 25. oktobra Regula (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (OV L 298, 26.10.2012., 1. lpp.)."

                  (5)  Komisijas 2012. gada 29. oktobra Deleģētā regula (ES) Nr. 1268/2012 par Eiropas Parlamenta un Padomes Regulas (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, piemērošanas noteikumiem (OV L 362, 31.12.2012., 1. lpp.).”;"

               12)

               noteikumu 62. pantā iekļauj šādu punktu:
               “1.a   Deputāti, kas iesaistīti budžeta izpildē, neveic nekādas darbības, kas var radīt konfliktu starp viņa paša un Savienības finanšu interesēm.
               Interešu konflikts pastāv, ja deputātu darbības nepamatoti ietekmē iemesli, kas saistīti ar ģimeni, jūtu dzīvi, ekonomiskajām vai kādām citām interesēm, kas ir kopīgas ar saņēmēju.”;

               13)

               noteikumu 78. pantu aizstāj ar šādu:
               “78. pants
               Pārejas noteikumi, ko piemēro vietējo palīgu un pilnvaroto maksātāju līgumiem
               1.   Noteikumu 34. un 35. panta noteikumi, kas grozīti ar Prezidija 2015. gada 26. oktobra lēmumu, par palīgu skaitu un palīgu un pilnvaroto maksātāju atalgojumu neskar līgumus, kas vēl joprojām ir spēkā, ar noteikumu, ka pieprasījumi segt no tiem izrietošos izdevumus ir iesniegti atbildīgajam dienestam pirms 2015. gada 27. oktobra.
               2.   Tāda veida līgumus, kā minēts 1. punktā, var atjaunot vai grozīt tikai saskaņā ar I sadaļas 5. nodaļas noteikumiem.”

         2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

   Šo lēmumu piemēro no 2016. gada 1. janvāra, izņemot 1. panta 9. un 10. punktu, ko piemēro no 2014. gada 1. jūlija.

      (1)  Eiropas Parlamenta 2005. gada 28. septembra Lēmums 2005/684/EK, Euratom, ar ko pieņem Eiropas Parlamenta deputātu nolikumu (OV L 262, 7.10.2005., 1. lpp.).

      (2)  Prezidija 2008. gada 19. maija un 9. jūlija Lēmums par Eiropas Parlamenta deputātu nolikuma īstenošanas noteikumiem (OV C 159, 13.7.2009., 1. lpp.).

      (3)  Eiropas Parlamenta un Padomes 2012. gada 25. oktobra Regula (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (OV L 298, 26.10.2012., 1. lpp.).